
Sfântul ierarh Modest, patriarhul Ierusalimului 
(18 decembrie) 





Sfântul Modest a fost prunc în vârstă de cinci luni când au murit părinții lui, dar 
prin purtarea de grijă a lui Dumnezeu el a fost crescut întru toată evlavia 
creştină. Ajungând în vârstă, el a fost vândut ca sclav unui păgân din Egipt. Cu 
toate acestea, el a izbutit să îl convertească pe stăpânul lui la credinţa creştină, 
iar stăpânul lui I-a eliberat. Sfântul Modest atunci s-a retras la Muntele Sinai, 
unde s-a nevoit aspru până la vârsta de cincizeci şi nouă de ani. Ajungând la 
acea vârstă, el a fost înălțat patriarh al lerusalimului, păstorind cu frică şi cu 
cutremur turma lui Hristos cea încredinţată lui. EI s-a săvârşit cu pace la anul 
633, în vârstă fiind de nouăzeci şi şapte de ani. 


Index, 


Slujba Sfântului sfinţit mucenic Modest, arhiepiscopul Ierusalimului ............. 3 


e XP Xe Xe XP Xe e XP Xe e Xe XP e Xe Xe Xe e Xe Xe e Xe Xe e Xe XP Xe E Xe e e Xe XX XX 
> Xe e Xe Xe e e XP e e e e e Xe 2 e e e e e 2 e e e e e e e e e eX 


kkkkhkhkkhkhkhkkkrhkhkikkhkhkihkikikikyk 


k*kkkhkkhkhkkhkhkhkhkhkhkhkhkhhkhkhkyikhkyi 


Xp Xe e XP XP e Xe XP e Xe Xe Xe e Xe XP e XP XP e e XP e E Xe e e Xe XP e Xe Xe eX XX 


Acatistul Sfântului ierarh Modest, arhiepiscopul lerusalimului..................... 19 
Vieţile Sfinţilor - Pomenirea celui între sfinţi părintelui nostru Modest, 
arhiepiscopul Ierusalimului . sie cocecee aceia oareeatao e oiaă oda peaiaae moasa o aa asia adi giaal depasirea aa 32 
Sinaxar - Pomenirea celui între sfinţi părintelui nostru Modest, arhiepiscopul 
lerusaliUlU je e accea 0 ce ae sat a deo fa oa a lua aa AR aa 00 Roua Ca a UE aa ae Oa R A Co RatRlRa e aaa 34 
lulian Dumitraşcu - Calendar Ortodox - Sfântul cuvios Daniil Sihastrul; Sfinţii 
mucenici Sebastian şi Zoe; Sfântul ierarh Modest, patriarhul lerusalimului ...36 


Proloagele:din 18 decembrie... n cca ce eoeacecoeee o aoaa o oalluaaicac ala e pile aaa cula eda au ue cat Ba aiieala 40 
Sfântul Nicolae Velimirovici - Proloagele de la Ohrida - Pomenirea Sfântului 
Modest, patriarhul lerusalimului:; £ 3. m veoe ocuo ta oo eee eotue ce oras oua deedee avea ooit tau 46 
Sărbătoarea Sfântului ierarh Modest, patriarhul lerusalimului la Patriarhie..47 
Radu Alexandru - Sfinţii şi animalele ...................e eee ee eeneeeeeeneeeeeoeeeeeeneeesenaeesee 49 
Pr. Silviu Cluci - Odoarele Mănăstirii Simonos Petras................ eee ee eeneeeeeneeesee 55 
Pr. Silviu Cluci - Odoarele Mănăstirii Constamonitu.............mce ee eoceeeeeneeesenaeesse 57 
Anda Elena Pintilie - Ce sfinte moaște veghează alături de Sfânta Parascheva 
pape eta o UUR o Cei punea i DIR Dada Do apa UR ua oo că ID Uua ua 00 Da ceea CD Ups UO cea aaa au co ata e 58 
ej o |) 9 ERE EP ES o SNA A EAI a NE SITA A Me UE ERE e ie e REDA PS e NE at e RSR adn e IE Ra 61 


*kkhkkrhkkhkhkkhkhkkhkhkhkhkhkhkhkikik 


> Xe e Xe 2 e e XP e e Xe e e Xe 2 e e e e e 2 e E e e e e e eX 


kk hkkkhkhkkkhkhkhkkhhkhkhkhkhkhkihkyikyikyk 


Xp Xp Xe XP e XP e e XP e Xe e e e e e e XP e e e e 


Slujba Sfântului sfinţit mucenic Modest, arhiepiscopul Ierusalimului 





S-a tipărit în zilele bine credinciosului Domnului nostru Alexandru loan | cu 
voia şi binecuvântarea iubitorului de Dumnezeu, episcopul nostru Kesarie 
L:D:M prin sârguinţa prea cuviosului arhimandrit şi stareţ al Sfintelor Monastiri 
Neamţului şi Secului Kir Timotei. În tipografia Sfintei Monastiri Neamţu, Anul 
1861, martie 16. 


Bucureşti, Tipografia "Gutenberg" 
Decembrie, 18 zile - Pomenirea Sfântului sfinţit mucenic Modest, patriarhul 
Ierusalimului, făcătorul de minuni 

La Vecernia mică 

Punem Stihirile pe 4, glas 1: 
Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nă- 
dejdile noastre, după Dumnezeu, întru tine le-am pus, Născătoare de Dumnezeu. 
Ca pe un mare purtător de nevoinţă, ştiindu-te pe tine părinte, şi dumnezeiesc 
ierarh al Sfântului Sion, după datorie cu credinţă săvârşim a ta prăznuire: Pentru 
aceea, nu înceta rugându- te pentru noi care cinstim aceasta, Modest. 
Tu eşti bucuria îngerilor, slava arhiereilor, şi mărirea mucenicilor, Modest de 


trei ori fericite. Pentru aceea, pe cei ce cinstesc şi săvârşesc cu cântări a ta ne- 
voinţă şi pomenire, de toată boala izbăveşte-i. 

Pe cei ce cu credință se adună la Biserica ta cea sfântă, şi cu cântări de toată 
noaptea săvârşesc pomenirea ta, mai presus de primejdii cu rugăciunile tale cele 
către Dumnezeu arată-1, podoaba ierarhilor şi a mucenicilor, Modest vrednicule 
de minune. 

Frumuseţile celor cereşti oglindindu-le, cele de pe pământ curgătoare întru nimic 
le-ai socotit. Drept aceea, cu bucurie te-ai ridicat, unde Lumina cea în trei Sori 
este, şi ai luat răsplătirile durerilor. 

Slavă... glas 2 

Pe luminătorul cel de Dumnezeu strălucit, pe sfeşnicul lumii, şi pe întâiul 
stătător al Ierusalimului cel prea mare, pe Modest să-l lăudăm, căci împreună cu 


îngerii se bucură, luând cununa nestricăciunii de la singur Dumnezeu, şi se roagă 
să se mântuiască sufletele noastre. 


Și acum... 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 


La Stihoavnă 
Stihurile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 


Cu ungere sfințită, şi cu sânge sfânt, ai întărit credinţa Domnului cea pravo- 
slavnică, întru tot lăudate Modeste. 


Stih: Cinstită este înaintea Domnului, moartea cuviosului Lui 


Păstor şi locuitor al Ierusalimului celui de sus, şi al celui de jos, cu razele vieţii 
tale, Modest te-ai arătat. 


Stih: Preoţii Tăi Doamne se vor îmbrăca întru dreptate şi cuvioşii Tăi cu bucurie 
se vor bucura. 


Izbăveşte de primejdii cumplite, pe noi pe toți Modeste, rugămu-ne, ca un prea 
ales apărător al nostru, şi păzitor cu priveghere. 


Slavă... acelaşi glas 

Pe cinstita Treime, pe Un Dumnezeu Singur, ai învăţat a crede, şi pentru Dânsul, 
Părinte, ai vărsat sângele tău. 


Și acum...a Născătoarei 


Însăşi podobia: Casa Efratului, cetate sfântă, slava prorocilor, împodobeşte-ţi 
casa, întru care Cel Dumnezeiesc Se naşte. 


Tropar, glas 4: Petrecând înțelepte viaţa ta cu cuvioşie, te-ai împodobit cu 
veşmântul cel luminat al Arhieriei, sfinţite nevoitorule Modest. Drept aceea, şi 
nevoindu-te prea cu osârdie părinte, acum, întru veselie împreună cu Hristos te 
bucuri, rugându-te pentru noi toţi care te lăudăm pre tine. 


Slavă... Şi acum... glas, 2 


Caută cu milostivire, Dumnezeule, asupra norodului ce a greşit, şi nu trece cu 
vederea pre cei ce cad către tine întru pocăință, ci ca un Bun miluieşte-ne, şi 
degrab ne izbăveşte de îngrozirea ta cea dreaptă: Pentru rugăciunile Născătoare 
de Dumnezeu, Unule lubitorule de oameni. 


Ectenia mică şi Otpustul. 
La Vecernia cea mare 


După obişnuitul Psalm, cântăm Fericit bărbatul: Slavă, Dintâi. La Doamne 
strigat-am: Stihurile pe 8. glas, 4: 


Podobie:Ca pe un viteaz... 


Adunarea preoţilor, ceata monahilor, veniţi cu dumnezeieşti cântări să lăudăm 
pe Modest, sfințitul nevoitor, pe floarea firii, frumuseţea credincioşilor, şi pe 
stâlpul cel nemișcat al credinţei, pe cel ce păzeşte de multe feluri de boale, şi de 
multe scârbe pe toţi oamenii şi dobitoacele. (de 2 ori). 


Întru glasuri să strigăm, întru cântări să lăudăm astăzi, pe odorul cel cinstit al 
Dumnezeului nostru, pe îmbogățirea patriarhilor, lauda mucenicilor şi împuţi- 
nătorul patimilor, pe potrivnicul dracilor, şi împreună vorbitorul cu sfinții îngeri, 
pe slava Sionului celui de sus şi al celui de jos, pe dumnezeiescul Modest. (de 2 
ori). 


Pe păstorul cel prea ales, întărirea Bisericii, pre sfinţitul dumnezeiescul nevoitor 
Modest, cu cântări să-l lăudăm, strigând cu veselie, acoperământul nostru cel 

tare, nu trece cu vederea pe robii tăi, ci apucă înainte, a izbăvi de primejdii pe 
rugătorii tăi, şi de tot felul de durere, pe cei ce săvârşesc pomenirea ta. (de 2 ori). 


Întru ungerea preoţilor, şi în sângele mucenicilor, prea desăvârşit te-ai arătat şi 
te-ai adus pe tine lui Dumnezeu ca o jertfă bine primită, pururea pomenite Mo- 
dest, temeiul preoţilor şi scăparea noastră, a celor ce săvârşim în tot anul, şi cin- 
stim cu dumnezeieşti cântări cea strălucitoare şi prea cinstită pomenirea ta. (de 2 
Or1). 


Slavă... glas 2 


Veniţi toți iubitorii de mucenici, cu cântări să cinstim pe sfințitul mucenic al lui 
Hristos Modest, căci întru nimic socotind îngrozirile tiranilor, prin răbdare au 
luat cunună de la Hristos. Căruia şi stându-l acum înainte, se roagă ne încetat, 
pentru cei ce cu credinţă şi cu dragoste, săvârşesc nevoinţa lui cea sfântă şi cu 
totul cinstită. 


Şi acum... a Născătoarei „glas 2 


Trecut-au umbra Legii, şi darul au venit, că precum Rugul n-au ars fiind aprins, 
aşa fecioară ai născut, şi fecioară ai rămas, în locul stâlpului celui de foc, au 
răsărit Soarele dreptăţii, în locul lui Moisi, Hristos, Mântuirea sufletelor noastre. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Şi Paremuile: 
Din înţelepciunea lui Solomon, citire 


Dreptul, de va ajunge să se sfârşească, întru odihnă va fi, căci bătrâneţele sunt 
cinstite, nu cele de mulţi ani, nici cele ce se numără cu numărul anilor. Şi 
cărunteţele sunt înţelepciunea oamenilor, şi vârsta bătrâneţelor viaţă nespurcată. 
Plăcut lui Dumnezeu făcându-se, l-au iubit şi vieţuind între păcătoşi s-au mutat. 
Răpitu-s-au ca să nu schimbe răutatea mintea lui, sau înşelăciunea să înşele 
sufletul lui. Că râvna răutăţii întunecă cele bune, şi neînfrânarea poftei schimbă 
gândul cel fără de răutate. Sfârşindu-se peste puţin au plinit ani îndelungaţi. Că 
plăcut era Domnului sufletul lui: Pentru acea s-au grăbit a-l scoate pe dânsul din 
mijlocul răutăţii. Şi noroadele văzând, şi necunoscând, nici punând in gând una 
ca aceasta; că dar şi milă este întru cuvioşii Lui şi cercetare întru aleşii Lui. 

Din înţelepciunea lui Solomon, citire 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-au întru ochii celor nepricepuţi a muri, şi s-au socotit pedepsire 
ieşirea lor, şi mergerea de la noi sfărâmare, iară ei sunt în pace. Că înaintea feţei 
oamenilor de vor lua şi muncă, nădejdea lor este plină de nemurire. Şi puţin 
fiind pedepsiţi, cu mari faceri de bine se vor dărui că Dumnezeu i-au ispitit pe 
dânşii, şi i-au aflat Luişi vrednici. Ca aurul în ulcea i-au lămurit pe ei; şi ca o 
jertfă de ardere întreagă i-au primit. Si în vremea cercetării Sale vor străluci, ca 
scânteile prin paie vor fugi. Judeca-vor limbi şi vor stăpâni noroade, şi va îm- 
părăţi într-înşii Domnul în veci. Cei ce nădăjduiesc spre Dânsul vor înţelege 
adevărul şi credincioşii în dragoste vor petrece cu Dânsul. Că dar şi milă este 
întru cuvioşii Lui, şi cercetare întru aleşii Lui. 


Din Proorocia Isaiei, citire: 


Acestea zice Domnul, toate neamurile s-au adunat împreună, şi se vor aduna 
boierii dintru ei: Cine le va vesti acestea întru dânşii? Sau cele din început, cine 
auzite le va face vouă? Aducă-şi mărturiile sale, şi să îndrepteze, şi să asculte şi 
să zică adevărul. Fiţi mie mărturii şi eu sunt martor grăieşte Domnul Dumnezeu. 
Și pruncul pe carele am ales, ca să ştiţi şi să credeţi. Şi să cunoaşteţi că Eu sunt; 
mai înainte de Mine n-au fost alt Dumnezeu, şi după Mine nu va fi. Eu sunt 
Dumnezeu, şi nu este afară de mine mântuitor. Eu am vestit, şi am mântuit, şi 
am defăimat, şi n-au fost întru voi străin, voi mie mărturii şi eu martor, Domnul 
Dumnezeu: încă din început Eu sunt, şi nu este cine să scoată din mâinele Mele, 
face-voi şi cine va întoarce aceasta? Aşa zice Domnul Dumnezeu, Cel ce mânt- 
uieşte pre noi, Sfântul lui Israil. 


La Litie 
Stihirile, glas 1: 


Sfințite mucenice Modest slăvite, de dragostea lui Hristos n-au putut să te des- 
partă pre tine, nici focul, nici bătăile, nici sabia, ci cu bărbăţie în mijlocul locului 
de nevoinţă ai răsturnat cinstirile idolilor, înţelepţitule de Dumnezeu. Deci nu 
înceta cu osârdie rugându-te pentru sufletele noastre. 


Cu dureri muceniceşti înfrumuseţându-te, şi cu ungere arhierească ungându-te, 
te-ai arătat sălaş Treimii celei mai presus de lumină. Pentru care şi sângele Tău 
cu osârdie l-ai vărsat, Modest prea lăudate: Pentru aceea, ca cel ce ai luat de la 
dânsa cunună neveştejită întreit împletită, şi ai îndrăzneală, roagă-te pentru noi, 
cei ce cinstim pomenirea ta cea de-a pururea cinstită. 

Glas 4: Viaţă îngerească pe pământ arătând, sfințite mucenice Modest: Cu ale- 
gere dumnezeiască ţi s-au încredinţat toiagul cel păstoresc, şi pe scaunul 
arhieresc şezând, cu faptele tale cele îndumnezeite ai slăvit pe Domnul. Pentru 
aceea, ajungând la staulul ceresc, unde este cel întâi Păstor şi marele Arhiereu, 
neîncetat laudă înălțindu-l, soleşte lăudat robilor tăi pace şi izbăvire de primejdii 
cu rugăciunile tale. 


Glas 6: Cu vetreala Sfântului Duh, sfințite mucenice Modest, sufletul tău într- 
aripându-se, fără primejdie au înotat furtuna cea cumplită a chinurilor, şi bucurie 
au cuprins limanurile cereşti. Drept aceea, stând înaintea Scaunului Stăpânului, 
roagă-te pentru noi, cei ce din dor săvârşim pomenirea ta cea pururea cinstită, ca 
să ne izbăvim de durerile trupeşti, şi să ne învrednicim slavei celei de sus, cu 
bine primite rugăciunile tale. 


Slavă...glas 5: Pomenirea ta cea prea luminată astăzi au răsărit, Modest, ca 
soarele marginilor lumii, şi neîncetat revarsă vindecări, boalele depărtând de la 
oameni, şi patimile dobitoacelor vindecând. Deci roagă-te pururea ca un doctor, 
carele stai lângă scaunul lui Hristos Dumnezeului nostru, să ne dăruiască mare 
milă. 


Și acum... a Născătoarei 


Fericimu-te, de Dumnezeu Născătoare fecioară, şi te slăvim credincioşii după 
datorie, pe tine cetatea cea neclătită, zidul cel nesurpat, folositoarea cea tare şi 
scăparea sufletelor noastre. 


La Stihoavnă 
Stihurile, glas, 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Vas de alegere mai înainte văzându-te pe tine fericite, Cel ce cearcă inimile şi 
vede cele ascunse, păstor vrednic te-au pus Sfântului Sion. Pe carele prea cu 
înţelepciune l-au adăpat cu dumnzeieşti învățături, şi rod de mântuire l-ai adus al 
credinţei cu adevărat Modest, şi cu sângele tău sfârşitul ai pecetluit, de Dumne- 
zeu înţelepțite, cu osârdie. 


Stih: Dreptul ca finicul va înflori şi ca chedrul cel din Livan se va înmulți. 

Veniţi mulțimea preoţilor şi adunarea arhiereilor, temeiul patriarhilor, cu cântări 
să cinstim pe ierarhul lui Hristos. Cela ce înşelăciunea a călcat, şi cununa bi- 
ruinţei cea nestricată au luat de la Hristos Dumnezeu, lângă Scaunul Căruia 
stând acum, dă tuturor cu îndestulare tămăduiri, şi izbăvire de greşale. 


Stih: Preoţii tăi Doamne se vor îmbrăca întru dreptate, şi cuvioşii Tăi cu bucurie 
se vor bucura. 


Lăcaş Sfântului Duh te-ai săvârşit pe tine, de trei ori fericite, curățindu-ţi sufle- 
tul, şi cu dumnezeiasca ungere arhiereu făcându- te, şi povăţuitor norodului, slă- 
vite, celor ce săvârşesc dumnezeiasca ta nevoinţă, cere-le, prea fericite a li se da 
slobozire de cele rele, şi iertarea păcatelor, cu rugăciunile tale. 


Slavă... glas 3 


Astăzi au răsărit pomenirea ta cea luminoasă, prea slăvite Modeste, sfinţite 
mucenice, luminând cugetele celor credincioşi cu strălucirile minunilor tale, şi 
adunându-le întru prea cinstită Biserica Ta, ne rugăm strigând: Cu ale tale rugă- 
ciuni, dezleagă primejdiile greşalelor, celor ce te laudă pe tine, prea lăudate, cu 
dragoste. 


Și acum... a Născătoarei 
Fără de sămânță din dumnezeiescul Duh, şi cu sfatul Tatălui ai zămislit pe Fiul 
lui Dumnezeu, pe Cel ce este din Tatăl fără mumă mai-nainte de veci, şi pentru 
noi din tine fără de Tată fund, cu trup L-ai născut, şi Prunc cu lapte L-ai hrănit. 
Pentru aceasta, nu înceta a-L ruga, să se izbăvească din primejdii sufletele 
noastre. 
[Troparele caută-le la Vecernia mică.] 

La Utrenie 
La Dumnezeu este Domnul, Troparele caută-le la Vecernia mică. 
După întâia Stihologie, Sedelnele, glas 4: 
Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. 


Veseleşte cu puterea Ta pe binecredincioşii creştini, dăruindu-le lor biruinţă asu- 
pra celui potrivnic, având ajutorul Tău armă de pace, nebiruită biruinţă. 

Cu totul iubind pe Mântuitorul tău, pe Cela ce pentru tine a fost întins pe Lemn, 
ai suferit cu răbdare, puternice, pe cei ce te munceau, cu înţelepciunea bătând 
înşelăciunea cea rău învechită: Drept aceea, şi EI te slăveşte pe tine, Modest, în 
Cer şi pe pământ după vrednicie, pentru care şi acoperi pe cei ce te prăznuiesc 
pe tine. 


Slavă... aceeaşi, Și acum, a Născătoarei 


Nu vom tăcea nici odinioară, Născătoare de Dumnezeu, a spune puterile tale, noi 
nevrednicii, că de nu ai fi stătut tu înainte rugându- e, cine ne-ar fi izbăvit pe noi 
dintru atâtea primejdii? Şi cine ne-ar fi păzit până acum slobozi? Nu ne vom 
depărta de la tine, Stăpână, că tu mântuieşti pe robii tăi pururea dintru toate 
nevoile. 


După a doua Stihologie, Sedealna, glas 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Înspăimântează toată mintea, minunea mucenicilor, cum au putut trupul, a suferi 
patimi înfricoşate, iar tu întărindu-te întru toate, ai strălucit ca un fără de trup, cu 
adevărat Modeste, luând putere dintru înălțime a te slăvi mai presus de muncile 
cele prea iuți, pentru aceea te slăvim. 


Slavă: aceeaşi şi acum, a Născătoarei 

Marie, ceea ce eşti cinstit sălaş al Stăpânului, ridică-ne pe noi, cei căzuţi în 
prăpastia cumplitei deznădăjduiri şi a greşalelor, şi a necazurilor, că tu eşti 
mântuiea păcătoşilor, şi ajutătoare şi folositoare tare, şi mântuieşti pe robii tăi. 
După Poleleu, Sedealna, glas, 3: 

Toată Biserica ai veselit cu preoția, şi cu sângele tău: Că în Ierusalim s-au dat ţie 
ungere, şi într-însul ai vărsat sângele tău: părtaşule cu Pavel, roagă pe Hristos 
Dumnezeu, să dăruiască nouă mare milă. 


Slavă: aceeaşi şi acum, a Născătoarei 


De dumnezeiasca fire nu S-au despărțit, trup făcându-Se în pântecele tău, ci au 
rămas Dumnezeu întrupat, cela ce după Naştere ci şi mai-nainte de Naştere te-au 

păzit pe tine, Maică fecioară, cu totul fără prihană, singur Domnul: Căruia cu de- 
adinsul roagă-te să ne dăruiască nouă mare milă. 


Apoi Antifonul întâi, al glasului al 4. 


Prochimen, glas, 4: Dreptul ca finicul va înflori şi ca chedrul cel din Livan se 
va înmulți. 


Stih: Răsădit fiind în casa Domnului, în curțile casei Dumnezeului nostru. 


Toată suflarea: Evanghelia la un ierarh. 


Și Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


e e kk kkhkhkhkhkkhkhkhkhkkhkhkhkikyikyi 


3 3 2 PP E PE PA EP PP e 


kk hkkkhkhkhkkhkhkhkkhhkihkhkhkhkhkihkyikyikyk 


Xp Xe Xe XP e Xe e e e e Xe e e e e e e XP e e e e e 


Slavă... glas 2 


Pentru rugăciunile ierarhului Tău Modest, Milostive, curăţeşte mulțimea gre- 
şalelor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Și Stihira, glas 6: Cu vetreala Sfântului Duh, sfinţite mucenice Modest... [Caută 
înapoi la Litie.] 


Canoanele al Născătoarei de Dumnezeu: al Paraclisului al doilea, cu Irmosul pe 
6 şi al Sfântului pe 8. 


Canonul Sfântului 
Peasna 1 , glas, 6 
Irmos. Cu valul mării... 
Cu gură de tină, şi cu limbă de ţărână, pe tine cel întocmai cu îngerii a te lăuda 
îndrăznind eu Modeste, rogu-te pe tine, ca cu rugile tale lumină din Cer stră- 
lucind, să lumineze mintea şi inima mea. 
Materia cea stricăcioasă şi slava cea curgătoare şi toată lumea, şi pe ţiitorul lumii 
trecându-le, în locul tuturor, pe Hristos ai câştigat Modeste: Cu a căruia dragoste 


rănindu-te, te-ai nevoit foarte tare. 


Mare în semne te-ai arătat, mult în minuni şi vestit, cu singură apa stropind, şi 
tămăduind pre oameni împreună şi dobitoacele cele ce bolea ca un tot pătimitor. 


A Născătoarei 
Vrând a mântui neamul omenesc cel mai presus de bunătate, în pântecele 
Fecioarei celei neispitite de nuntă s-au sălăşluit, şi iată vine să Se nască. 


Acestuia să ne închinăm, că cu slavă S-au proslăvit. 


Catavasiile dupre Tipic. 


k*kkkkhkkhkhkhkkkrhkhkikkhkhkihkikikik 


> Xe e Xe Xe e e XP e e Xe e e Xe 2 e e e e e 2 e E e e e e eX 


khkkkkhkhkhkkhkhkhkihkkhkhkhkhkhkikikyikyikyiky 


XP Xe e XP e Xe e e XP e e e e e e e e XP e e e e e 


Peasna 3 


Irmos: Pe Tine, Cela ce pe ape: Voind a Te sui la înălțimea cea prea mare a 
sfinţitei lucrări, noaptea ai ajuns la uşile Bisericii, şi cu rugăciunea ta cea cu stă- 
ruinţă le-ai deschis pe ele, minunat făcându-te cu lucrarea aceasta. 


Unsu-te-au pe tine Duhul cel Sfânt, Dumnezeul tău, mai mult decât pe părtaşii 
tăi, cu untuldelemn al bucuriei, şi cu mirul dumnezeieştii ungeri, şi s-au vărsat în 
buzele tale dar îmbelşugat. 


Pe vrăjmaşii cei nevăzuţi, şi pe balaurii cei gândiţi cu puterea lui Hristos 
călcându-i; şi pe împăratul cel fără de ruşine şi sălbatic, cu darul Crucii l-ai do- 
borât, nevoindu-te foarte tare. 


Ca să încapi toată strălucirea Sfintei Treimi, ai lucit mintea ta ca pe o oglindă, şi 
sufletul ai luminat, Modest slăvite, cu lumina cea prea curată a faptelor bune. 


A Născătoarei 


Zămislirea fără patimă, primirea mai presus de cuvânt, a Naşterii tale, fecioară, 
au venit, că Taina cea vestită de prooroci mai presus de fire, nouă s-a arătat 
Cuvântul lui Dumnezeu, fiind Dumnezeu. 


Condac, glas 2: Nu lepăda, Stăpâne, până în sfârşit pe norodul Tău cel ce a 
greşit, şi nu depărta mila şi îndurările Tale de la noi, ci ca Cela ce eşti adâncul 
îndurărilor şi noianul milostivirii, primeşte rugăciunile noastre, şi ne izbăveşte 
pe noi de mânia şi nevoia ce ne-au cuprins, pentru rugăciunile celui dintru sfinţi 
părintelui nostru Modest, ca Cela ce însuţi eşti lesne iertător şi milostiv. 


Sedealna, glas 4: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Viaţa ta luminând, cu frumuseţele bunătăţilor, te-ai vestit păstor şi ierarh cinstit, 
prea slăvite Modest, cu sângele muceniciei şi pe tine făcându-te ca un finic, te- 
ai mutat sus, către cetele celor fără de trupuri, împreună cu care roagă, părinte, 
pe Hristos, pentru noi. (de 2 ori). 


Slavă....Și acum, a Născătoarei 

Degrabă primeşte Stăpână rugăciunile noastre, şi le du Fiului tău şi Dumnezeu, 
Doamnă cu totul fără prihană, dezleagă întâmplările celor ce aleargă la tine, 
împrăştie cursele şi îndrăznirile celor ce acum se într-armează împotriva robilor 
tăi, Fecioară. 


Peasna 4 


Irmos: Deşertarea Ta cea dumnezeiască pe Cruce văzând-o mai înainte proo- 
rocul Avacum, înspăimântându-se a strigat: tu ai tăiat tăria celor puternici, 
Bunule, împreunându-Te cu cei din iad, ca un Atotputernic. 


Cel ce stai înaintea lui Dumnezeu, cu mintea întru cei de sus, şi împreună cu 
îngerii, cânţi lui cântarea cea întreită, şi pe scaunul cel sfințit al preoţilor L-ai 
lăudat pe EI pe pământ. 


Cu toiagul cel de foc al dogmelor tale, înşelăciunea idolilor ai tăiat ierarhe, ca şi 
Moisi văzătorul de Dumnezeu, Marea Roşie ce se învăluia. Slăvite Modest, tâl- 
cuitor, sfinţit propovăduitor şi înţelept descoperitor Scripturilor, te pune pe tine 
Duhul cel sfânt, pe acestea descoperindu-le norodului întru pricepere şi dar. 


A Născătoarei 


Cu mare glas mai înainte se vesteşte aşteptarea neamurilor şi mântuirea lumii, 
Naşterea ta cea mai presus de fire, Curată fără prihană, pe care lăudând-o toată 
lumea mai înainte prăznuieşte cu bucurie. 


Peasna 5 
Irmos: Arătarea cea dumnezeiască... 


Cela ce mai-nainte de naştere au ştiu curăţenia şi sfinţenia sufletului tău şi mai- 
nainte de a te zidi în pântece, sfinţindu-te pre tine Sfinte Modest, ca pe alt 
leremia prorocul. Te pune pe tine vederat, înainte păstor cu priveghere şi cu 
adevărat păzitor Sionului. 


Lumina cea mai-nainte de veci te-au înălţat pe tine, Modest, pe sfeşnicul cel 
înalt al Arhieriei. Lumină mare fiind, ca prin tine să vază cei necunoscători 
lumina cunoştinţei, şi zarea întoarcerii de la idoli, înțelepte. 


Legilor lui Hristos urmând, pe cea neputincioasă cu împreună pătimire ai cer- 
cetat-o, şi pe cea rătăcită o ai întors, pe cea bolnavă o ai vindecat, fericite 
Modest, şi pe cea prăpăstuită iarăşi o ai ridicat şi o ai îndreptat, ca un adevărat şi 
bun păstor fiind, iar nu năimit. 

A Născătoarei 


Cu Sfântul Duh mai înainte arătând Isaia zămislirea Ta cea din noi fără patimă, 
ai strigat Doamne, priveghind la Legea darului: Fecioara vine să nască fără 
sămânță, pe Cel din neamul lui Avraam, şi din seminţia ludei după trup. 


Peasna 6 


Irmos: Marea vieţii văzând-o înălțându-se de viforul ispitelor, la limanul Tău 
cel lin alergând strig către Tine: scoate din stricăciune viața mea, Mult Mi- 
lostive. 


Cu curgerile sângiurilor tale, încuind apele cele tulburi ale necredinţei, te-ai 
arătat ca un râu, adăpând Cetele cele bine cinstitoare ale credincioşilor, ierarhe 
mucenice Modeste. 


Cu puterea Duhului îngrădindu-ţi sufletul, ai doborât cu răbdarea chinurilor pe 
duhurile răutăţii, şi ai luat de la Dumnezeu cununa biruinţei, sfinţite nevoi- 
torule. 


Petrecerea ta este cinstită, viața plăcută lui Dumnezeu, şi moartea sfințită, 
proslăvită înaintea lui Dumnezeu, de trei ori fericite Modest, întărirea şi lauda 
preoților. 


A Născătoarei 


Rădăcina lui lesei au odrăslit şi dintr-însa Dumnezeul nostru, cel ce mai-nainte 
au venit, nădejdea neamurilor, odihna şi cinstea, precum de demult mai-nainte a 
spus Isaia, cu îndumnezeire luminându-se. 


Condac, glas 3, Podobie: 


Moştenitor bunătăţilor lui Iacov, fratelui Domnului, precum şi Scaunului şi sfâr- 
şitului lui, ştiindu-te pe tine fericite, încununăm dumnezeiescul tău creştet stri- 
gând: Nu trece cu vederea pe rugătorii tăi, cei ce săvârşesc pomenirea ta, lauda 
preoţilor, Modest. 


Icos: Veniţi toţi credincioşii întru cântări de laude să lăudăm pe Modest, cel ce 
este lauda cea prea luminată a preoţilor şi slava cea prea luminată şi desfătată a 
mucenicilor, căci pe vrăjmaşul Veliar biruindu-l în nevoinţe cinstite, rourează 
nouă celor ce săvârşim pomenirea lui cea prea strălucită, în locul sângiurilor, a 
sfinţitelor tămăduiri râuri nedeşertate, şi strigăm către dânsul, cu cuviincioasă 
osârdie şi credinţă: Bucură-te, Modest, lauda preoţilor şi a mucenicilor. 

Peasna 7 


Irmos: Negrăită minune, Cel ce a izbăvit în cuptor pe cuvioşii tineri din văpaie, 
în mormânt Se pune mort fără de suflare, spre mântuirea noastră, a celor ce 
cântăm: Izbăvitorule, Dumnezeule, bine eşti cuvântat. 


Cu desele privegheri şi izvoare ale cuvintelor tale, adăpându-se ca un pământ 
gras şi înverzit, s-au arătat prea mult roditoare Biserica lui Hristos, rodind mult 
rod de bunătăţi. 


Nemaisuferind îndrăzneala ta cea nemărginită şi râvna care ai avut, înțelepte, ca 
un următor lui Dumnezeu celui iubitor de oameni, lucrătorul răutăţii, vânatul 
diavolilor, iscăleşte hotărârea morţii tale. 


Ca nişte lupi răpitori, gelaţii răpindu-te pe tine, mucenice ca pe un miel, cu 
sârguinţă te-au târât la locul osândirii, şi cu pietre fără milostivire împroşcându- 
te, pe tine, păstorul cel bun, te-au junghiat. 


A Născătoarei 


Minunea cea stăpână, cea vestită de demult de prooroci şi de drepţi, vederat se 
arată Fecioara cea curată, mergând să nască, spre mântuirea noastră, celor ce 
cântăm: Izbăvitorule, Dumnezeule, bine eşti cuvântat. 


Peasna $ 


Irmos: În cuptor tinerii lui Israel, ca într-o topitoare, cu podoaba dreptei cre- 
dinţe, mai curat decât aurul au strălucit, grăind: Binecuvântaţi toate lucrurile 
Domnului pe Domnul, lăudaţi-L şi prea înălţaţi-L întru toţi vecii. 


Turn neclintit, stâlp nemişcat, zid nestrămutat, temei al credinţei, vioară răsu- 
nătoare, apărător al bunei cinstiri, surpă-tor înşelăciunii te-ai arătat, Modest. 


Ca Soarele ai răsărit, părinte luminos, strălucind Sionul cu lumina lucrurilor tale. 
Drept aceea, fiu zilei te-am cunoscut pre tine, şi moştenitor Sionulni celui de 
sus, Modest. 


Cu ocârmuirea dumnezeiescului dar, prea înțelepte, ai trecut noianul cel mare al 
muncilor şi bucurându-te, slăvite, ai ajuns la limanurile cele liniştite ale îm- 


părăţiei celei de sus. 


A Născătoarei 

Zicerile proorocilor celor grăitori de Dumnezeu s-au plinit, Fecioara se apropie 
să nască pe Domnul. Tot pământul să se veselească dănţuind, şi să se bucure 
întru toţi vecii. 


Peasna a 9-a 


Irmos: Nu te tângui Maică, văzându-Mă în groapă pe Mine Fiul tău, pe care M- 
ai zămislit în pântece fără de sămânță, că Mă voi scula şi Mă voi proslăvi şi voi 
înălța întru Slavă, ca un Dumnezeu, pe cei ce cu credinţă şi cu dragoste neîncetat 
pe tine te măresc. 


Adunarea patriarhilor, prăznuirea proorocilor, adunările şi cetele ierarhilor, şi a 
apostolilor, turmele nevoitorilor, cetele mucenicilor, alcătuirile pustnicilor şi a 
cuvioşilor, mai-nainte au întâmpinat pe sufletul tău, carele se înalță, sfințite 
mucenice. 


Infrumuseţată ca o mireasă, şi îmbrăcată, împodobită cu haine de aur a bună- 
tăților, ca o cămară luminoasă sufletul tău lăsând sfântul tău trup, către cămările 
cereşti cele luminoase s-au suit, Modest. 

Silnicia morţii au slăbit cu adevărat, căci sufletele drepţilor viază întru Dumne- 
zeu, iar credinţa cuvântului tu eşti Modest, că şi mort fiind reverşi pâraie de 
tămăduiri, celor ce cu credinţă merg la dumnezeiască Biserica ta. 

A Născătoarei 

Toată făptura, împreună se bucură cu a ta Naştere, Fecioară, căci Vitleemul ne- 
au deschis nouă Edemul: Şi iată dobândim toţi Lemnul vieţii, strigînd cu nevo- 
ință: Stăpână, plineşte rugăciunile noastre. 

Svetilna. Podobie: Lumină neschimbată 

Intre ierarhi străluceşti precum Soarele în zi, şi între mucenici luminezi precum 
Luna între stele. Pentru aceea, lăudăm a ta adormire, părinte Modest, lauda 
Sionului celui Sfânt. (de 2 ori.) 


Slavă... Și acum... a Născătoarei, asemenea: 


Turnule aurite şi cetate cu douăsprezece ziduri, scaune cu raze de soare, Cetatea 
împăratului, minune neînţeleasă, cum hrăneşti cu lapte pe Stăpânul. 


La Laude 

Stihurile pe 4. glas, 1: 
Podobie: Prea lăudaţilor mucenici... 


Biserica ta totdeauna izvorăşte băuturi de vindecări celor ce aleargă, Modest 
slăvite, şi patimi din rătăcire şi cu împreună lucrarea Duhului, cufundă cetele 
dracilor, roagă-te lui Hristos să dăruiască sufletelor noastre, pace şi mare milă. 


Modest prea lăudate, a ta pomenire astăzi au chemat pe toţi credincioşii, ca să 
prăznuiască dumnezeieştile tale bunătăţi, strujirile muceniciei, mulțimea mi- 
nunilor care ai lucrat cu darul lui Dumnezeu, sfinte nevoitorule de trei ori feri- 
cite, pe carele roagă-l pentru cei ce te laudă pe tine. 


Rază cu adevărat te-ai arătat ierarhe Modest, ierarhilor şi mucenicilor, căci întru 
nevoinţă te-ai văzut nebiruit, tare nemișcat, apărător, de Dumnezeu cugetător şi 
stătător înaintea tuturor, învățând foarte cu-amănuntul Taina cea mare a Treimii. 


împotriva cruzimii evreilor ai pus a ta bărbăţie, sfințite mucenice mult nevoi- 
torule, şi cu dumnezeiescul dar pe aceştia biruindu-i, la Hristos ai alergat, ne- 
voindu-te pentru Dânsul foarte tare. Pe carele acum roagă-L să dăruiască 
sufletelor noastre, pace şi mare milă. 


Slavă... glas 8 


Cine va grăi faptele tale cele plăcute, înțelepte; sau cine va număra mulțimile 
nevoinţelor tale; că multe şi mai presus de fire ca un fără de trup ai suferit, dar 
fără de asemănare mai multe daruri de biruinţă ai luat, din dreapta cea atot- 
țiitoare a Mântuitorului Hristos, sfinţite mucenice cu totul cinstite Modest. Că 
nu numai patimilor lui celor izvorâtoare de viaţă te-ai învrednicit a te face păr- 
taş, ci şi slavei Lui celei nestricăcioase, ca un sfințit şi mucenic vrednic de mi- 
nunc. 


Și acum, a Născătoarei 


Stăpână, primeşte rugăciunea robilor tăi, şi ne izbăveşte pre noi dintru toată 
nevoia şi necazul. 


Slavoslovia cea mare, ecteniile şi Otpustul. 
La Liturghie 


Fericirile din canonul Sfântului. Peasna 3 şi a 6-a pe 8. Prochimen, Apostolul 
Sfântului Haralambie. Asemenea şi Evanghelia, la un sfinţit mucenic. 

Acatistul Sfântului ierarh Modest, arhiepiscopul Ierusalimului 





Rugăciunile începătoare 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mân- 
tuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 on), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 


Dacă nu este preot de față, diaconul, monahul sau mireanul rosteşte: Pentru 
rugăciunile Sfinţilor părinților noştri, Doamne Iisuse Hristoase, Fiul lui Dumne- 
zeu, miluieşte-ne pe noi. Amin. 


Apoi troparele acestea, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR o 2 


Acatistul Sfantului Modest (18 dec) - protectorul si vindecatorul animalelor: 
https://www.youtube.com/watch?v=Oh5KGOhIH_w 


&&& 
Troparul Sfântului ierarh Modest, arhiepiscopul Ierusalimului, glasul al 4-lea: 
Petrecând, înțelepte, viaţa ta cu cuvioşie, te-ai împodobit cu veşmântul cel lumi- 
nat al arhieriei, sfințite nevoitorule Modest. Drept aceea, şi nevoindu-te prea cu 
osârdie, părinte, acum întru veselie împreună cu Hristos te bucuri, rugându-te 
pentru noi toţi, care te lăudăm pe tine. 


SR ok ke 


Condacul 1 

Pe ierarhul şi mucenicul lui Hristos, pe marele Modest, veniţi, credincioşi, la 
prea cinstita lui pomenire, să-l lăudăm cu dumnezeieşti cântări, că, fiind plin de 
dragoste de Dumnezeu şi de toată făptura Lui, s-a făcut plin de darul tămăduirii 
a toată boala animalelor celor necuvântătoare. Prin aceasta fiind nouă, oame- 
nilor, mare ajutor în necazuri şi nevoile noastre, al celor ce-l rugăm cu credinţă 
şi cu smerită mulţumire îi cântăm: Bucură-te, Sfinte Modest, lauda ierarhilor şi 
a mucenicilor! 


Icosul 1 

Din părinţi bine credincioşi fiind născut, dăruit lor de Dumnezeu la bătrâneţe 
prin rugăciune, ca pe Samuil cel de demult Anei, lucru minunat care ne în- 
deamnă pe noi credincioşii a lăuda pe Dumnezeul minunilor, iar către tine, Sfin- 
te Modest, a zice unele ca acestea: 

Bucură-te, rod câştigat prin rugăciune; 

Bucură-te, odraslă luminoasă a familiei creştine; 

Bucură-te, rod dăruit de Dumnezeu; 

Bucură-te, naştere de bucurie tatălui tău; 

Bucură-te, veselia maicii tale, Teodula; 

Bucură-te, cel ales de Dumnezeu a fi păstor oilor Sale; 
Bucură-te, fiu de părinţi care cu mucenicii s-au numărat; 
Bucură-te, odrăslire creştină în cetatea Sevastiei; 

Bucură-te, a bunilor tăi părinţi bucurie; 

Bucură-te, cel sfințit mai înainte de naştere; 

Bucură-te, că te-ai făcut lăcaş Duhului Sfânt; 

Bucură-te, Sfinte Modest, lauda ierarhilor şi a mucenicilor! 


Condacul al 2-lea 

Numai câteva luni aveai, când tatăl tău, Eusebie, a fost pârât că este creştin lui 
Maximiam, împăratul roman şi păgân de atunci, care a poruncit îndată să fie 
legat şi aruncat în temniţă. Şi aşa părintele tău a început la bătrâneţe a pătimi 
pentru Hristos, căruia Îi cântăm: Aliluia! 


Icosul al 2-lea 

Umplându-se de râvnă iubitoare de Hristos şi mama ta, Teodula, n-a vrut să 
rămână despărțită de nevoinţa tatălui tău. De aceea te-a luat în braţe şi a mers la 
dânsul în închisoare, unde a fost oprită şi ea. Şi acolo, împreună rugându-se, şi- 
au dat sufletul în mâinile lui Dumnezeu, iar tu, Sfinte Modest, ai fost găsit de 
paznicii închisorii, viu, lângă trupurile reci ale părinților mucenici, gângurind, 
prunc nevinovat, orfan şi lipsit de ajutorul părintesc de la cinci luni. Gândind la 
o privelişte tristă ca aceasta, nu ne pricepem ce vom zice decât unele ca acestea: 
Bucură-te, naştere a celor cu rod însutit; 

Bucură-te, fiu de neam blagoslovit; 

Bucură-te, cel plin de dorul Duhului; 

Bucură-te, cel păstrat viu ca să slujeşti Domnului; 

Bucură-te, că din faşă ai urmat lui Hristos; 

Bucură-te, că de mic crucea Lui ai luat; 

Bucură-te, cel ales a fi plăcut Domnului; 

Bucură-te, că o dată cu viaţa ai început a pătimi pentru Domnul; 

Bucură-te, că fiind despărţit, prin moarte, de părinţii tăi, Domnul te-a luat; 
Bucură-te, că ai rămas în grija Celui ce te-a dat; 

Bucură-te, că pentru numele lui Hristos n-ai avut când striga numele părinților 
tăi; 

Bucură-te, că pentru Hristos n-ai avut vreme de a-i cunoaşte pe ei; 

Bucură-te, Sfinte Modest, lauda ierarhilor şi a mucenicilor! 


Condacul al 3-lea 

Auzind împăratul de moartea părinților tăi, a poruncit păzitorilor închisorii să te 
aducă la el şi, văzându-te prunc frumos, te-a dat spre creştere unui sfetnic împă- 
rătesc, cu gândul să te facă slujitor zeului cel mincinos la care se închina el; însă 
tu ajungând la vârsta de doisprezece ani şi aflând că părinţii tăi au murit în închi- 

soare, pentru că erau creştini, ai voit să ştii ce este creștinătatea şi ai aflat taina 
aceasta tot de la un creştin. Aşa ai urât păgânătatea şi ai iubit creştinătatea cân- 
tând Dumnezeului cel Adevărat: Aliluia! 


Icosul al 3-lea 

Aflând cât de mare şi mai presus de toate este credinţa creştină, ai început a te 
gândi cum să ieşi dintre păgâni, şi aflând prilej bun, ai fugit la mormântul părin- 
ților tăi, rugându-te lor cu lacrimi să te scoată cu rugăciunile lor, cele către Dum- 
nezeu, din adunarea necredincioşilor, învrednicindu-te luminării cu Sfântul Bo- 
tez. Fericim buna înţelegere şi râvna ta cea din tânără vârstă şi lăudăm pe Dum- 
nezeu, cel ce ţi le-a dăruit, iar ţie îţi grăim unele ca acestea: 

Bucură-te, înţelepţitule de Dumnezeu; 

Bucură-te, că ai cunoscut pe Făcătorul tău; 

Bucură-te, că ai crescut ca un trandafir între spini; 

Bucură-te, că de închinarea la idoli ai fugit; 

Bucură-te, că închinarea cea adevărată ai iubit; 

Bucură-te, că la părinţii tăi mucenici cu rugăciune ai alergat; 

Bucură-te, că ei de închinăciunea idolească te-au scăpat; 

Bucură-te, că te-ai făcut vas curat, plin de darul Duhului; 

Bucură-te, bun alergător pe urmele Domnului; 

Bucură-te, cel ce ai ales calea cea mai bună; 

Bucură-te, înţeleptule, iubitor de lumină; 

Bucură-te, Sfinte Modest, lauda ierarhilor şi a mucenicilor! 


Condacul al 4-lea 

Când ai ieşit din curtea împărătească, nu te-ai întors înapoi, căci din purtarea de 
grijă a lui Dumnezeu, te-ai întâlnit cu un creştin argintar, care aflând dorinţa ta, 
te-a adus şi te-a dat arhiereului din Atena, ca să te înveţe credinţa creştină şi să 
te lumineze cu Sfântul Botez, pe care şi primindu-l, cu mare bucurie ai cântat lui 
Dumnezeu: Aliluia! 


Icosul al 4-lea 

Când ai primit Sfântul Botez, Modest, un stâlp de foc din cer s-a văzut peste ca- 
pul tău, umplându-te de darul facerii de minuni; căci îndată numai cu atingerea 
mâinii, ai vindecat pe fratele argintarului, de o boală foarte cumplită, asemenea 
şi pe un om îndrăcit. Pentru aceasta ne minunăm de vrednicia ta, primitorule de 
daruri mari de la Dumnezeu, şi grăim către tine aşa: 

Bucură-te, luminatule cu Sfântul Botez; 

Bucură-te, că Sfântul Duh te-a luminat cu a Sa umbrire; 

Bucură-te, că ai primit darul Duhului Sfânt; 

Bucură-te, că îndată ai început a vindeca boli şi neputinţe; 

Bucură-te, frumosule la suflet şi luminat; 

Bucură-te, vas curat şi prea luminat; 

Bucură-te, că îndată ai început a da darul pe care de la Dumnezeu l-ai primit; 
Bucură-te, că Dumnezeu S-a prea mărit prin tine; 

Bucură-te, că ai vindecat pe cel chinuit de boală grea; 

Bucură-te, că ai izgonit duhul cel rău din cel îndrăcit; 

Bucură-te, cel plin de dar dumnezeiesc; 

Bucură-te, grabnic ajutător al celor ce pătimesc; 

Bucură-te, Sfinte Modest, lauda ierarhilor şi a mucenicilor! 


Condacul al 5-lea 

Pentru credincioşia ta, argintarul acela te-a făcut moştenitor averii sale, la fel cu 
fiii săi, prin testament; însă aceia s-au umplut de zavistie şi te-au vândut ca pe un 
rob, unui necredincios de la care, timp de şapte ani, multe necazuri ai pătimit. 
Însă tu, prin răbdare şi rugăciune neîncetată către Dumnezeu, l-ai adus la cre- 
dință, scăpându-l de foametea cea sufletească, ca şi oarecând Iosif pe fraţii săi de 
foametea cea trupească, căci s-a botezat, cântând lui Dumnezeu: Aliluia! 


Icosul al 5-lea 

Prin purtarea de grijă a lui Dumnezeu, prin neîncetată rugăciune, ai adus la mân- 
tuire sufletul necredinciosului, căci darul Duhului Sfânt era cu tine. Roagă-te, 
Sfinte Modest, şi pentru noi, cei ce suntem necăjiţi de ispitele şi de vrăjmăşia 
duhurilor răutăţii; fă rugăciune cu dinadinsul pentru uşurarea noastră din nevoi, 
ca să strigăm din adâncul inimii către tine: 

Bucură-te, învăţător de tainele credinţei; 

Bucură-te, luminarea celor din adâncul necunoştinţei; 

Bucură-te, îndreptare celor rătăciţi; 

Bucură-te, lauda celor prin tine mântuiți; 

Bucură-te, lăcaşul luminii celei dumnezeieşti,; 

Bucură-te, îndrumător în cele duhovniceşti; 

Bucură-te, grabnic ajutător al celor asupriţi; 

Bucură-te, risipitor întristării de la cei ce te cheamă în ajutorul lor; 

Bucură-te, şi a noastră nădejde de scăpare; 

Bucură-te, cel ce eşti în durerile noastre alinare; 

Bucură-te, împlinitorul dorințelor celor bune ale fiecărui om care la tine aleargă; 
Bucură-te, scăpare din nevoi a celor ce cu credinţă se roagă; 

Bucură-te, Sfinte Modest, lauda ierarhilor şi a mucenicilor! 


Condacul al 6-lea 

După trecerea din viaţa aceasta a stăpânului tău, devenit, prin truda şi darul lui 
Dumnezeu, fiu duhovnicesc, ai mers la Ierusalim ca să te închini Sfintelor Locu- 
ri şi apoi te-ai retras în Muntele Sinai, unde ai făcut multe minuni, mai ales 
tămăduind animalele; că ai primit de la Dumnezeu mai mult acest dar, pentru că 
în tinereţe păstor de animale fiind, către ele milostiv te-ai arătat, înțelegând dure- 

rile lor. Deci, petrecând în preajma necuvântătoarelor făpturi ale Ziditorului a 
toate, te minunai de lucrurile Lui, cântând: Aliluia! 


Icosul al 6-lea 

Urmând Domnului în bunătate, ai dorit a veni în ajutor oamenilor; de aceea ai 
cerut de la Dumnezeu darul vindecării de boli la animalele de care ei se folosesc 
în viaţa cea de toate zilele, mai ales a acelora care cu credinţă te cheamă în aju- 
tor. Deci ajută-ne şi nouă, Sfinte Modest, dând sănătate vitelor noastre, căci nu 
vom tăcea vestind tuturor minunile tale şi către tine vom grăi aşa: 

Bucură-te, al lui Dumnezeu plăcut; 

Bucură-te, al lui Hristos iubitule; 

Bucură-te, că poţi ajuta celor ce te cheamă pe tine; 

Bucură-te, mângâiere celor ce te cinstesc pe tine; 

Bucură-te, cel ce încetezi bolile cu rugăciunile tale; 

Bucură-te, cel ce potoleşti febra cea de trupuri stricătoare; 

Bucură-te, că prin tine dobândim ajutor pentru dorinţele cerute; 

Bucură-te, că ne poţi cere nouă de la Dumnezeu şi bunătăţile cele nevăzute; 
Bucură-te, cel plin de milostivire şi de bunătate; 

Bucură-te, că pentru tine ne dă Dumnezeu nouă şi vitelor noastre sănătate; 
Bucură-te, cel dăruit de Dumnezeu cu dar de a izgoni mâhnirea din popor; 
Bucură-te, mare rugător pentru noi către Dumnezeu; 

Bucură-te, Sfinte Modest, lauda ierarhilor şi a mucenicilor! 


Condacul al 7-lea 

Nu ai stat mult în liniştea muntelui, sfinte, căci trecând din viaţa aceasta în cea 
veşnică patriarhul Ierusalimului, Platon, ai fost ales tu, cu minune, în scaunul vă- 
duvit; pentru că înaintea ta s-au deschis uşile bisericii când te-ai rugat, iar cre- 
dincioşii au dat slavă lui Dumnezeu, cântând: Aliluia! 


Icosul al 7-lea 

Povăţuit fiind de dumnezeiescul dar, ai mers în biserică în timpul când cetăţenii 
Ierusalimului îşi căutau păstor duhovnicesc. Şi când au văzut că tu, sfinte, ai 
deschis uşile bisericii cu rugăciunea, îndată te-au ales păstor al lor, ca pe un 
vrednic de slujire arhierească, şi bucurându-se de buna aflare, cu un glas lăudau 
pe Dumnezeu, iar către tine, sfinte, grăiau unele ca acestea: 

Bucură-te, cel dăruit nouă de Dumnezeu; 

Bucură-te, bunul nostru păstor şi arhiereu; 

Bucură-te, cel trimis de sus să ne păstoreşti; 

Bucură-te, bucuria fiilor tăi duhovniceşti; 

Bucură-te, lauda şi cinstea ierarhilor; 

Bucură-te, luminarea creştinilor; 

Bucură-te, sfeşnic în Biserică luminos; 

Bucură-te, aducerea celor rătăciţi la Hristos; 

Bucură-te, tâlcuire dreaptă a Scripturilor sfinte; 

Bucură-te, bună păzire a dogmelor celor drepte; 

Bucură-te, luminat ierarh al Sionului; 

Bucură-te, mare plăcut al Domnului; 

Bucură-te, Sfinte Modest, lauda ierarhilor şi a mucenicilor! 


Condacul al 8-lea 

Locuitorii lerusalimului cei bine credincioşi, văzând minunile ce le făceai şi aju- 
torul cel grabnic ce dobândeau prin mijlocirea ta, se minunau şi lăudau pe Dum- 
nezeu, cântând: Aliluia! 


Icosul al 8-lea 

Între cetăţenii lerusalimului erau şi necredincioşi care cereau dovezi, voind a şti 
cu a cui putere faci minuni, şi unii îndrăzneau a zice că nu cu puterea lui Dum- 
nezeu le faci; iar tu, sfinte, le-ai împlinit dorinţa, căci în faţa lor şi a mult popor, 
chemând numele Domnului, ai omorât un balaur mare. Atunci ei au crezut că 
eşti mare plăcut al lui Dumnezeu şi cu puterile Lui faci minunile şi, împreună cu 
cei credincioşi, te lăudau zicând: 

Bucură-te, întărirea în credinţă a celor rătăciţi; 

Bucură-te, bucuria şi lauda celor mântuiţi; 

Bucură-te, stâlp al dreptei credinţe bine întărit şi neclintit; 

Bucură-te, că prin mari minuni dreapta credinţă ai întărit; 

Bucură-te, că ai fost arătat oamenilor de către Duhul Sfânt; 

Bucură-te, că de Duhul Sfânt ai fost ales şi sfinţit; 

Bucură-te, cel uns cu undelemnul bucuriei; 

Bucură-te, cel primitor de darul tămăduirii; 

Bucură-te, că prin credinţă tare şi fapte minunate te-ai făcut lumii arătat; 
Bucură-te, că Dumnezeu ţi-a dat dar de tămăduiri şi te-a înălțat; 

Bucură-te, bucuria celor ce te au părinte; 

Bucură-te, rugător fierbinte şi pentru noi către Dumnezeu; 

Bucură-te, Sfinte Modest, lauda ierarhilor şi a mucenicilor! 


Condacul al 9-lea 

Ajungând vestea minunilor tale, pe care le făceai, tămăduind animalele şi mai 
ales omorârea balaurului, până la împăratul, acela mai întâi s-a mirat, dar mai pe 
urmă socotind că prin farmece faci acestea, pentru că era necredincios, a trimis 
să te aducă înaintea lui la întrebare. Şi încă pe drum mergând, în faţa ostaşilor ai 
tămăduit boii unui preot, care pentru tine a prea mărit pe Dumnezeu, cântând: 
Aliluia! 


Icosul al 9-lea 

Împăratul cel necredincios, pentru că nu se pricepea, cu ce putere faci mereu 
întrebându-te, zicea că înşeli oamenii; însă credincioşii ştiind că le faci cu pute- 
rea lui Hristos, îţi ziceau în taină unele ca acestea: 

Bucură-te, că ai început a-ţi aduce sufletul ca pe o mireasă lui lisus; 

Bucură-te, că prin aceasta ne întăreşti şi pe noi, în credinţa cea în Hristos; 
Bucură-te, cel plin de dragoste dumnezeiască; 

Bucură-te, cel ce mergi să înmulţeşti cetele mucenicilor; 

Bucură-te, cel ce bucuri în calea ta cetele îngerilor; 

Bucură-te, cel ce ne întăreşti pe noi, credincioşii care lăudăm nevoinţele tale; 
Bucură-te, mustrarea necredincioşilor care nu pricep faptele şi cugetele tale; 
Bucură-te, că pe tiranul împărat îl ruşinezi cu vorba ta; 

Bucură-te, că noi credincioşii ne bucurăm de îndrăzneala ta; 

Bucură-te, că ai fost chemat să mărturiseşti adevărul înaintea oamenilor; 
Bucură-te, că prin această mărturie eşti mare în Împărăţia Cerurilor; 

Bucură-te, Sfinte Modest, lauda ierarhilor şi a mucenicilor! 


Condacul al 10-lea 
Stând înaintea necredinciosului împărat şi răspunzându-i, l-ai mustrat pentru 
orbirea lui sufletească în care se afla; iar el, mâniindu-se, a poruncit ostaşilor să 
te lege de nişte asine sălbatice, care fugind, să te târască şi să te omoare; însă tu, 
sfinte, numai atingându-te de ele, te-ai dezlegat şi ai cântat cu mare glas lui 
Dumnezeu: Aliluia! 


Icosul al 10-lea 

A doua oară legându-te slujitorii de asine, le sileau să meargă; şi întâlnind un 
om, a început a te ruga să-i dai înmulţirea vitelor sale. Deci milostivindu-te spre 
el, sfinte, ai oprit asinele şi ai binecuvântat turma lui să aibă rod îndoit, iar el, 
câştigându-şi cele cerute, s-a dus bucurându-se. Şi cei ce au văzut cele făcute de 
tine îţi grăiau: 

Bucură-te, mângâierea noastră şi ajutorul nostru; 

Bucură-te, vistieria facerii de bine; 

Bucură-te, comoară plină de milostivire; 

Bucură-te, că şi în chinuri fiind, de alţii te îngrijeşti; 

Bucură-te, că poţi cu rugăciunea turmele lor să înmulţeşti; 

Bucură-te, că acum toţi te ştiu ca grabnic ajutător; 

Bucură-te, al celor ce se ostenesc întăritor; 

Bucură-te, mângâietorul săracilor; 

Bucură-te, bun chivernisitor al văduvelor; 

Bucură-te, dăruitor de bucurii orfanilor; 

Bucură-te, înzestrătorul fecioarelor; 

Bucură-te, Sfinte Modest, lauda ierarhilor şi a mucenicilor! 


Condacul al 11-lea 

Văzând împăratul chinuitor că nimic n-a sporit asupra ta cu asinele, pentru că ele 
fiind dezlegate de tine cu puterea lui Dumnezeu s-au întors de unde au plecat, a 
poruncit să fii chinuit cu alte munci cumplite de către slujitori, care ţi-au bătut 
piroane şi te-au silit să mergi pe ţepuşe de fier puse pe pământ, te-au bătut cu 
pietre, apoi te-au pus într-un vas de aramă cu plumb fierbinte; însă tu, sfinte, cu 
ajutorul lui Dumnezeu, din toate acestea ai ieşit nevătămat, cântând: Aliluia! 


Icosul al 11-lea 

Neputând tiranul să te biruiască nici cu chinurile acelea, a poruncit să ţi se taie 
capul; iar tu, sfinte, auzind de acea hotărâre, te-ai bucurat mult şi cu veselie ma- 
re ai mers la locul rânduit de tăiere, unde iarăşi te-ai rugat Domnului, ca să-ţi 
dăruiască darul cel dat mai înainte, al tămăduirii animalelor tuturor acelora care 
vor cinsti mucenicia ta cea pentru Hristos; iar noi, după puterea priceperii noa- 
stre, ne străduim a-ţi aduce laude ca acestea: 

Bucură-te, sfințite Modest, mare făcător de minuni; 

Bucură-te, că totdeauna sunt primite de Domnul sfintele tale rugăciuni; 
Bucură-te, cel ce ai fost chemat, de la turmele animalelor, la păstorirea oilor ce- 
lor cuvântătoare din lerusalim; 

Bucură-te, că eşti părinte al nostru, care cu credinţă cinstim pomenirea ta; 
Bucură-te, că atât de mult ai iubit oamenii, că ai cerut de la Dumnezeu dar ca să- 
i poţi ajuta în nevoi; 

Bucură-te, că având dragoste de fraţi, ai iubit pe Hristos, care S-a jertfit pentru 
Noi; 

Bucură-te, că pentru Hristos, piroane ascuţite în picioarele tale ai suferit; 
Bucură-te, că pentru Hristos, ţi s-a turnat pe trup smoală şi plumb topit; 
Bucură-te, că şi alte chinuri pentru Dânsul ai răbdat,; 

Bucură-te, că darul lui Hristos, din toate acelea te-a scos nevătămat; 

Bucură-te, că, pentru Hristos, la urmă de toate capul ţi s-a tăiat; 

Bucură-te, că aşa cu cunună mucenicească te-ai încununat; 

Bucură-te, Sfinte Modest, lauda ierarhilor şi a mucenicilor! 


Condacul al 12-lea 

Am auzit, sfinte, în ce fel ţi-ai petrecut viaţa pe pământ, de minunile şi de aju- 
torul cel dat credincioşilor; ba unii din noi am şi primit ajutorul tău de multe ori, 
când te-am chemat. De aceea, acum, cu credinţă şi cu smerenie te rugăm să fim 
izbăviţi de orice necaz, primejdie sau boală ce ar veni asupra animalelor noastre, 
pentru păcatele noastre sau din răutatea diavolului, că fiind păziţi de orice rău cu 
rugăciunile tale, să-L prea mărim pe Dumnezeu, cântând: Aliluia! 


Icosul al 12-lea 

Minunându-ne de minunile multe pe care le-ai făcut şi pe care şi acum le faci cu 
cei care te roagă cu credinţă, prea mărim pe Dumnezeu, cel ce ţi-a dat asemenea 
dar, sfinţite Modest; ajută-ne nouă acum, ca să-ţi strigăm ţie: 

Bucură-te, părintele nostru, al celor ce cu credinţă alergăm la tine; 
Bucură-te, cel ce ne umpli pe noi de facerile tale de bine; 

Bucură-te, cel ce ai luat dar şi în dar ne dai nouă, cu milostivire; 
Bucură-te, că tu ai câştigat multă îndrăzneală către Dumnezeu; 
Bucură-te, că Dumnezeu îți ascultă rugăciunea ce o faci pentru noi; 
Bucură-te, că, pentru solirea ta, îndată ne scoate din nevoi; 

Bucură-te, că toţi alergăm la folosinţa ta ca la un liman de linişte; 
Bucură-te, că tu ne poți scăpa animalele noastre de boli şi de a vrăjmaşului ispi- 
te; 

Bucură-te, că, numai cât te numim, şi dobândim izbăvire de tot răul; 
Bucură-te, că numele tău este înfricoşător duhurilor celor rele; 

Bucură-te, grabnic izbăvitor din primejdii celor ce cu credinţă ţi se roagă; 
Bucură-te, cel ce întâmpini cu alinare pe cei ce aleargă la folosinţa ta; 
Bucură-te, Sfinte Modest, lauda ierarhilor şi a mucenicilor! 


Condacul al 13-lea (de trei ori) 

O, prea sfințite Modest, primeşte acum de la noi smeritele noastre rugăciuni şi 
laude, pe care ţi le aducem astăzi în cinstea sfârşitului mucenicesc, pe care l-ai 
primit pentru mărturisirea credinţei în Hristos, şi cere pentru noi de la Dumne- 
zeu iertare de greşeli şi izbăvirea de toată primejdia, de boli şi de tot răul ce vine 
asupra noastră, pentru păcatele noastre, ca fiind izbăviți cu rugăciunile tale, să 
cântăm lui Dumnezeu: Aliluia! 


Apoi se zice iarăşi: 


Icosul 1 

Din părinţi bine credincioşi fiind născut, dăruit lor de Dumnezeu la bătrâneţe 
prin rugăciune, ca pe Samuil cel de demult Anei, lucru minunat care ne îndea- 
mnă pe noi credincioşii a lăuda pe Dumnezeul minunilor, iar către tine, Sfinte 
Modest, a zice unele ca acestea: 

Bucură-te, rod câştigat prin rugăciune; 

Bucură-te, odraslă luminoasă a familiei creştine; 

Bucură-te, rod dăruit de Dumnezeu; 

Bucură-te, naştere de bucurie tatălui tău; 

Bucură-te, veselia maicii tale, Teodula; 

Bucură-te, cel ales de Dumnezeu a fi păstor oilor Sale; 

Bucură-te, fiu de părinţi care cu mucenicii s-au numărat; 

Bucură-te, odrăslire creştină în cetatea Sevastiei; 

Bucură-te, a bunilor tăi părinţi bucurie; 

Bucură-te, cel sfințit mai înainte de naştere; 

Bucură-te, că te-ai făcut lăcaş Duhului Sfânt; 

Bucură-te, Sfinte Modest, lauda ierarhilor şi a mucenicilor! 

Condacul 1 

Pe ierarhul şi mucenicul lui Hristos, pe marele Modest, veniţi, credincioşi, la 
prea cinstita lui pomenire, să-l lăudăm cu dumnezeieşti cântări, că, fiind plin de 
dragoste de Dumnezeu şi de toată făptura Lui, s-a făcut plin de darul tămăduirii 
a toată boala animalelor celor necuvântătoare. Prin aceasta fiind nouă, oameni- 
lor, mare ajutor în necazuri şi nevoile noastre, al celor ce-l rugăm cu credinţă şi 
cu smerită mulțumire îi cântăm: Bucură-te, Sfinte Modest, lauda ierarhilor şi a 
mucenicilor! 


Și aceste rugăciuni: 


Rugăciunea Sfântului ierarh Modest, arhiepiscopul Ierusalimului, cel 
grabnic ajutător pentru animalele bolnave din gospodărie 


Doamne lisuse Hristoase, Ziditorul lumii, învredniceşte-ne pe noi Împărăției 
Tale, că numai pe Tine singur, Stăpâne, Te-a dorit sufletul meu şi pentru numele 
Tău n-am socotit moartea şi chinurile. Deci, lubitorule de oameni, să nu mă 
judeci pe mine nevrednic bunătăților tale, ci auzi-mă pe mine robul Tău şi pri- 
meşte această rugăciune a mea, şi care va chema numele meu şi va săvârşi po- 
menirea mea, a smeritului, fii lui ajutor, Doamne, şi nu-l părăsi pe el, ci umple-l 
pe el de tot binele şi dăruieşte-i milele Tale cele bogate. Şi cine va citi mucenicia 
nevoinţelor mele, blagosloveşte-l pe el, Doamne, şi toată averea lui, şi depăr- 
tează şi goneşte pentru numele robului Tău, Modest, de la toate animalele lui, 
toată vătămarea şi boala. Aşa, Stăpâne, caută din Sfânt lăcaşul Tău spre rugă- 
ciunea mea şi binecuvântează şi înmulţeşte animalele lui şi goneşte pentru 
numele robului Tău, Modest, de la toate animalele lui, toată vătămarea şi boala. 
Aşa, Stăpâne, caută din Sfânt lăcaşul Tău, spre rugăciunea mea şi binecu- 
vântează şi înmulţeşte animalele lui, precum ai binecuvântat şi ai înmulţit tur- 
mele lui Avraam, ale lui Isaac şi ale lui Iacob şi ale tuturor celor ce au slujit Ţic, 
că bine eşti cuvântat în vecii vecilor. Amin. 


Altă rugăciune a Sfântului ierarh Modest, arhiepiscopul Ierusalimului 


Doamne lisuse Hristoase, Dumnezeul meu cel milostiv şi preabun. Cel ce ai fă- 
cut întru înţelepciune toată făptura cea înţeleasă şi simțită. Cel ce verşi îndurările 
tale peste toate cele făcute de Tine. Cel ce cu pronia Ta cea prea bună, toate mai 
înainte le rânduieşti şi porți grijă tuturor făpturilor Tale, celor materialnice şi ne- 
materialnice, cuvântătoare şi necuvântătoare, însuflețite şi neînsuflețite, de la 
cele mai întâi până la cele mai de pe urmă. Căci nimic nu este neprevăzut, nici 
fără purtarea de grija cea de la Tine, Făcătorul şi Purtătorul de grijă a toate. Că 
tu eşti Cel ce deschizi mâna Ta şi umpli pe tot cel viu de bunăvoința. Tu eşti Cel 
ce răsari iarba animalelor şi păşune dându-le, spre slujba oamenilor. Tu eşti Cel 
ce de demult ai păzit turmele animalelor lui Israel, mai presus de rana cea 

purtătoare de moarte a animalelor întâi-născute ale egiptenilor. Tu eşti care, prin 
iconomia întrupării Tale, ai surpat pe cel ce avea stăpânirea morţii, adică pe 
diavol, şi prin moartea Ta ai omorât moartea. Tu eşti care, şi prin mine nevred- 
nicul robul Tău, ai omorât pe şarpele, cel ce cu veninul său a stricat izvorul apei. 
lar pe animalele cele ce băuseră dintr-însul şi muriseră le-ai înviat cu puterea Ta 
cea făcătoare de viaţă. Şi pe diavolul cel ce împreună a lucrat cu acesta l-ai silit a 
se face arătat, jurându-se că niciodată nu va îndrăzni a se înapoia, unde se va 
chema smeritul meu nume. 


Ție mă rog, Stăpâne prea bunule şi Făcătorule a toate, şi pe Tine Te chem, cel ce 
eşti pricina a toată viaţa, ascultă această rugăciune a mea şi goneşte toată boala 
cea purtătoare de moarte şi vătămătoare, de la boii, caii, asinii, mularii, oile, 
caprele, albinele şi toate celelalte animalele ce sunt spre trebuinţă vieţii robilor 
Tăi (numele) a celor ce Te cheamă pe Tine, Dătătorul tuturor bunătăţilor, în nu- 
mele meu. Şi dă, Doamne, tuturor celor ce săvârşesc pomenirea mea şi cu cre- 
dință aleargă la moaştele mele pace statornică, înmulţire animalelor, îmbel- 
şugare de grâu, vin şi untdelemn. Şi peste toate, lăsarea păcatelor, sănătatea tru- 
purilor şi sufletelor veşnică mântuire. 


Aşa, Doamne, lisuse Hristoase, cu obişnuita Ta milostivire plecându-te, îndură- 
Te asupra animalelor acestora ce pătimesc, secerându-se de secera morţii. Și ca- 
re neavând cuvânt, numai prin mugete şi prin tânguitoare glasuri fără de graiuri, 
cu jale îşi arată pătimirea şi durerea lor, încât şi pe cei cuvântători îi pleacă spre 
împreună pătimirea cu ele. Dacă „dreptul se îndură spre animalele sale”, după 
cum este scris, cum nu Te vei îndura Tu asupra lor, Cel ce eşti Făcătorul şi 
purtătorul lor de grijă. Căci Tu, Preamilostive, care şi de animalele cele din 
corabie ţi-ai adus aminte, bizuindu-ne pe bunătatea şi îndurarea Ta, milostiveşte- 
Te ca prin bună petrecerea şi înmulțirea boilor şi a celorlalte animale, care au 
patru picioare, să se lucreze pământul, iar roadele să crească. Şi robii Tăi, cei ce 
cheamă numele Tău, cu îmbelşugare să strângă roadele ţarinilor lor, ca din acea- 
sta, toată bună îndestulare având, să prisosească spre tot lucrul bun. Şi să Te 
slăvească pe Tine, dătătorul a tot binele, cinstindu-mă şi pe mine, robul Tău, şi 
fierbintele rugător al Împărăției Tale celei atotţiitoare. 


Că ie se cuvine toată slava, cinstea şi închinarea, împreună cu Cel fără de înce- 
put al Tău Părinte, şi cu Preasfântul şi bunul şi de viaţă făcătorul Tău Duh, acum 


şi pururea şi în vecii vecilor. Amin. 


ŞI se face otpustul. 

Vieţile Sfinţilor - Pomenirea celui între sfinţi părintelui nostru Modest, 
arhiepiscopul Ierusalimului 





Sfântul Modest, patriarhul Ierusalimului, s-a născut din părinţi ortodocşi, în ora- 
şul Sebastia. Tatăl său se numea Eusebiu, iar mama lui Teodula, care era stear- 
pă. La rugăciunea celor doi soţi, Dumnezeu le-a dat un fiu, pe acest mare părin- 
te, după patruzeci de ani de împreună vieţuire. 


După naşterea acestui mare părinte, tatăl său a fost pârât lui Maximian că este 
creştin. Acesta l-a legat şi l-a închis în temniţă. 


Când a auzit Teodula, s-a dus şi ea la închisoare cu copilul, care avea numai cin- 
ci luni. Acolo, rugându-se împreună Domnului, şi-au dat în pace, în mâinile 
îngerilor, duhurile lor şi au fost mucenici de bună voie. 


Paznicii închisorii i-au găsit morţi, iar pe copil viu între ei. L-au luat şi l-au dus 
lui Maximian. Văzând Maximian că e frumos şi plăcut, l-a dat unui senator să-l 
crească bine, ca să ajungă vrednic să slujească lui Zeus. 


Pe când era crescut de acela, fericitul Modest a aflat cine i-au fost părinţii şi că 
au murit pentru Hristos. La vârsta de treisprezece ani a dat peste un dascăl 
creştin. Acesta l-a învăţat dreapta credinţă şi s-a lipit fericitul cu tot sufletul de 
ea. Avea însă o durere, că trăieşte cu păgânii. 

Odată, împăratul Maximian a poruncit ca toată lumea să aducă jertfă idolilor. 
Atunci fericitul s-a dus la mormântul părinților lui şi s-a rugat lor din toată inima 
să-l scape din mâna păgânilor, ca să fie învrednicit şi de dumnezeiescul Botez. 


ŞI l-a găsit un argintar din Atena care l-a luat şi l-a dus cu el. Pe cale a făcut 
sfântul felurite minuni. Ajunşi la Atena, l-a dus la arhiereu ca să-l înveţe tainele 
credinţei şi să-l boteze. Pe când se săvârşea Botezul, argintarul a văzut că s-a 
pogorât un stâlp de foc din cer şi s-a sprijinit pe capul celui ce se boteza. După 
botez a vindecat de o boală aducătoare de moarte pe fratele argintarului, numai 
cu rugăciunile şi cu atingerea mâinii. A vindecat şi pe un om îndrăcit. 


Murind argintarul şi soţia lui, l-au înscris şi pe Sfântul Modest în testament ca 
moştenitor, împreună cu fiii lui. Sfântul, însă, a dăruit partea sa de moştenire 
fiilor argintarului, iar el s-a dus în locuri pustii de tot şi trăia acolo în linişte. 


Fiu argintarului, văzându-l cinstit de toți, de invidie n-au mai putut răbda. lar 
când au plecat pentru neguțătorie, l-au înduplecat pe fericit să meargă cu ei. În 
Egipt l-au vândut rob unui necredincios, de la care a avut multe de suferit, vreme 
de şapte ani. Cu rugăciunea lui stăruitoare către Dumnezeu, l-a izbăvit pe 
stăpânul lui de rătăcirea păgânească şi l-a înduplecat să se boteze. Apoi, l-a 
vindecat şi de o boală grea. 


După moartea stăpânului său s-a dus să se închine la Mormântul cel de viaţă 
purtător al Domnului. După aceea s-a dus la Munele Sinai şi acolo, slujind lui 
Dumnezeu, a săvârşit multe minuni. 


La moartea arhiereului Ierusalimului, fericitul Modest, prin descoperire dumne- 
zeiască, a fost hirotonit arhiereu al Ierusalimului în al cincizeci şi nouălea al 
vieţii lui, făcând şi acolo multe minuni. 


Pe fiii argintarului care veniseră la Ierusalim pentru neguţătorie şi care îl 
vânduseră în Egipt şi nu ştiau că el este arhiereul cetăţii, nu numai că nu s-a 
răzbunat pentru cele făcute, dar i-a şi primit cu dragoste, i-a găzduit cu bună- 
voinţă şi le-a făcut bine cu dărnicie. 


Astfel, acest mare părinte, vieţuind cu cuvioşie ca arhiereu 38 de ani, iar de totul 
97 de ani, s-a mutat la veşnicele locaşuri. 

Sinaxar - Pomenirea celui între sfinţi părintelui nostru Modest, 
arhiepiscopul Ierusalimului 





http://vww.ip-newsgate.net 


Tot în această zi, pomenirea celui între sfinţi părintelui nostru Modest, arhie- 
piscopul Ierusalimului. 


Cel întru sfinți părintele nostru Modest, patriarhul Ierusalimului, s-a născut din 
părinţi ortodocşi, în oraşul Sebastia. Tatăl său se numea Eusebiu, iar mama lui 
Teodula era stearpă. La rugăciunea celor doi soţi, Dumnezeu le-a dat un fiu, pe 
acest mare părinte, după 40 de ani de împreună vieţuire. 


După naşterea acestui mare părinte, tatăl său a fost pârât lui Maximian că este 
creştin. A fost legat şi închis în temniţă. Când a auzit Teodula s-a dus şi ea la 
închisoare cu copilul. Acolo, rugându-se amândoi Domnului, şi-au dat în pace, 
în mâinile îngerilor, duhurile lor, şi au fost mucenici prin voinţă. 


Paznicii închisorii i-au găsit morţi, iar pe copil viu între ei. L-au luat şi l-au dus 
lui Maximian. Copilul era de cinci luni. Văzând Maximian că e frumos şi plăcut, 
l-a dat unui senator să-l crească bine, ca să ajungă vrednic să slujească lui Zeus. 
Pe când era crescut de acela, fericitul Modest a aflat cine i-au fost părinţii şi că 
au murit pentru Hristos. La vârsta de 13 ani a dat peste un dascăl creştin. Acesta 
l-a învăţat dreapta credinţă şi s-a lipit fericitul cu tot sufletul de ea. Avea însă o 
durere, că trăieşte cu elinii. 


Odată împăratul Maximian a poruncit ca toată lumea să aducă jertfă idolilor. 
Atunci fericitul s-a dus la mormântul părinţilor lui şi s-a rugat lor din toată inima 
să-l scape din mâna elinilor ca să fie învrednicit şi de dumnezeiescul Botez. 


Şi l-a găsit un argintar din Atena care l-a luat cu el şi l-a dus la Atena. Pe cale a 
făcut sfântul felurite minuni. Ajunşi la Atena, l-a dus la arhiereu ca să-l înveţe 


kkkkhkhkkkhkhkkkrhkhkhkhkhkhkihkikikik 


> Xe e Xe 2 e e XP e e Xe e e e 2 e e e e e 2 e e e e e eX 


kk hkkhkhkhkhkkhkhkhkkhkhkhkhkikhkikihkyikyikyk 


XP Xe Xe XP e Xe e e e e Xe e e e e e e XP e e e e e 


tainele credinţei şi să-l boteze. Pe când se săvârşea Botezul, argintarul a văzut că 
s-a pogorât un stâlp de foc din cer şi s-a sprijinit pe capul celui ce se boteza. 
După botez a vindecat de o boală aducătoare de moarte pe fratele argintarului, 
numai cu rugăciunile şi cu atingerea mâinii. A vindecat şi pe un om îndrăcit. 


Mai târziu au murit argintarul şi soția lui. Argintarul îl înscrisese şi pe el în 
testament ca moştenitor, împreună cu fiii lui. Sfântul însă a dăruit partea sa de 
moştenire fiilor argintarului, iar el s-a dus în locuri pustii de tot şi trăia acolo în 
schimnicie. Fiii argintarului, văzându-l cinstit de toţi, de invidie n-au mai putut 
răbda. Şi când au plecat pentru neguţătorie, l-au înduplecat pe fericit să meargă 
cu ei. În Egipt l-au vândut rob unui necredincios, de la care a avut multe de 
suferit, vreme de şapte ani. Cu rugăciunile stăruitoare către Dumnezeu, l-a 
izbăvit pe stăpânul lui de rătăcirea păgânească şi l-a înduplecat să se boteze. L-a 
vindecat şi de o boală grea. 


După moartea stăpânului lui s-a dus să se închine Mormântului celui de viaţă 
purtător al Domnului. Apoi s-a dus la Muntele Sinai; şi acolo slujind lui 
Dumnezeu a săvârşit multe minuni. 


La moartea arhiereului Ierusalimului, fericitul Modest, cu descoperire dumne- 
zeiască, a fost hirotonit arhiereu al Ierusalimului în al cincizeci şi nouălea an al 
vieţii lui. A făcut multe minuni şi ca arhiereu. 


Pe fiii argintarului care veniseră la Ierusalim pentru neguţătorie şi care îl 
vânduseră în Egipt şi nu ştiau ca el e arhiereul cetății, nu numai că nu s-a 
răzbunat pentru cele făcute, dar i-a şi primit cu dragoste; i-a găzduit cu 
bunăvoință şi le-a făcut bine cu dărnicie. 


Și astfel acest mare părinte vieţuind cu cuvioşie, ca arhiereu 38 de ani, iar de 
totul ani 97, s-a mutat în veşnicele locaşuri. 

Iulian Dumitraşcu - Calendar Ortodox - Sfântul cuvios Daniil Sihastrul; 
Sfinţii mucenici Sebastian şi Zoe; Sfântul ierarh Modest, patriarhul 
Ierusalimului 





1. Sfântul cuvios Daniil Sihastrul s-a născut într-un sat nu departe de Rădăuţi, 
din părinţi binecredincioşi, primind la botez numele de Dimitrie. 


Iubind cele duhovniceşti, a părăsit încă de la vârsta de 16 ani casa părintească şi 
a intrat în obştea mănăstirii din Rădăuţi închinată Sfântului Nicolae, nevoindu-se 
şi sporind în credinţă şi în fapte bune, în rugăciune şi în privegheri de toată 
noaptea. Se îndeletnicea zilnic cu citirea cărților Sfinţilor Părinţi şi a cărților de 
slujbă, arătând ascultare şi smerenie în toate cele încredințate lui de stareţul 
acestei obşti. 


Ca răsplată a nevoinţelor sale a primit chipul îngeresc, cu numele de David, însă 
râvna pentru nevoinţele duhovniceşti mai aspre l-a îndrumat către mănăstirea 
Sfântului Leontie de la Rădăuţi, aproape de satul Laura de astăzi. Aici, lucra 
ziua împreună cu vieţuitorii mănăstirii, iar noaptea se ruga în chilia sa 
necontenit. Văzându-i râvna şi simţindu-i dorinţa neîncetată după Dumnezeu, 
starețul mă-năstirii 1-a dat schima cea mare, la sfatul părintelui său duhovnic, 
primind numele de Daniil. 


Nu după multă vreme de la primirea schimei celei mari, s-a retras, cu bine- 
cuvântarea stareţului său, lângă pârâul Viţău, în pădurile din jurul Putnei, unde 

şi-a săpat într-o stâncă o chilie care se vede şi astăzi, nu departe de Mănăstirea 
Putna. Asprele sale nevoinţe îl vor face repede cunoscut, fiind căutat de mulți 
credincioşi spre a-i cere sfat şi îndrumare duhovnicească dar şi pentru a mijloci 
la Dumnezeu pentru vindecarea bolilor sufleteşti şi trupeşti. 


Între nenumăraţii săi fii duhovniceşti care-l cercetau adesea, pomenim pe 
Sfântul voievod Ştefan cel mare ( 1504), care a primit de la cuviosul sfaturi 
duhovniceşti şi binecuvântare. Se spune că pentru întâia dată Ştefan a venit la 
chilia cuviosului în anul 1451, când tatăl său fusese ucis la Reuseni. Sfântul l-a 
îmbărbătat şi 1-a prorocit că va ajunge domnitor, ceea ce s-a şi împlinit peste 
şase ani (1457). La sfatul cuviosului, marele Ştefan a ctitorit, în 1466, 
Mănăstirea Putna. 


După sfințirea acesteia, în 1470, cuviosul a mers să pustnicească la stânca Şoi- 
mului, lângă Voroneţ. Ştefan cel mare l-a cercetat şi acolo, în anul 1476, după 
înfrângerea de la Războieni. Sfântul sihastru l-a încurajat să strângă iarăşi oaste 
şi să apere ţara şi creștinătatea de păgânii năvălitori. Voievodul l-a ascultat şi a 
făgăduit că după fiecare biruinţă va ridica o biserică, ceea ce a şi împlinit. 
Astfel, alături de marele voievod, Sfântul Daniil ocrotea Moldova prin 
rugăciunile sale cele neîncetate şi bine primite de Dumnezeu. 


În anul 1488 marele Ştefan a construit, în doar patru luni şi jumătate, Mănăstirea 
Voroneţ. cuviosul Daniil a venit atunci în obşte, fiind ales ca stareţ. Aici a 
povăţuit obştea monahală şi pe pustnicii din împrejurimi, fiind părinte duhov- 
nicesc şi multor credincioşi care-l căutau pentru folos sufletesc. Dumnezeu i-a 
dăruit şi darul facerii de minuni, pe care cuviosul căuta din smerenie să-l ascun- 
dă în tot chipul. 


Totuşi vindecările de boli şi izgonirea duhurilor necurate erau semne ale 
sfințeniei sale, pentru care era mult cinstit. Cuviosul Daniil a trecut cu pace la 
Domnul Hristos, căruia I-a slujit din fragedă tinereţe, în anul 1496. Pe piatra de 
mormânt aşezată de Sfântul voievod Ştefan, stă scris: Acesta este mormântul 
părintelui nostru David, schimnicul Daniil. 


În anul 1547, din porunca mitropolitului Moldovei Grigorie Roşca ($ 1570), 
ucenic al său, chipul i-a fost zugrăvit, cu aureolă de sfânt, deasupra uşii de la 
intrare, pe latura de miazăzi a bisericii. Pe pergamentul pe care cuviosul Daniil îl 
ține în mână stă scris: „Veniţi, fiilor, ascultaţi-mă pe mine şi vă voi învăţa frica 
Domnului” (Psalmul 33, 11). 


Sfântul Sinod al Bisericii Ortodoxe Române l-a canonizat la 21 iunie 1992, rân- 
duindu-i zi de prăznuire la 18 decembrie 

2. Sfinţii mucenici Sebastian şi Zoe - Sfântul mucenic Sebastian s-a născut în 
anul 255 în oraşul Narbona din Galia (Franţa de astăzi), dar a crescut în Me- 
diolan (Milan - Italia) de unde era familia sa. 





În anul 283 a trebuit ca fiu de nobil ce era, să intre în armata împăratului Carin 
(283-285). Dorinţa lui Sebastian era aceea de a ajuta pe creştini în suferinţele şi 
necazurile lor. Ocazia s-a ivit atunci când doi fraţi, Marcelin şi Marcu, măr- 
turisiseră pe Hristos cu mult curaj şi îşi aşteptau moartea în linişte. 


Părinţii lor, Tranquilin şi Marcia, ceruseră judecătorilor un răgaz de 30 de zile 
pentru a-i readuce la păgânism. În clipa aceasta de grea cumpănă a venit la ei 
Sebastian, comandantul cohortei | de pretorieni. Cei de față au rămas uimiţi 
auzindu-l pe Sebastian cum îi îmbărbăta pe cei doi fraţi să moară pentru credinţa 
lor în Dumnezeu: Ostaşi ai lui Hristos, iată că prin înălţarea sufletelor voastre v- 
aţi apropiat de biruință. Nu vă lipsiţi de EI pentru o astfel de tânguire nefo- 
lositoare... Dacă părinţii şi fraţii voştri ar şti de viaţa cea veşnică, cea plină de 
bucurie, s-ar sârgui să meargă şi ei împreună cu voi. Toate acestea s-au 
întâmplat în casa lui Nicostrat, care se ocupa cu paza celor întemnițați. 


Soţia lui Nicostrat, de şase ani era mută. Văzând aceasta pe Sebastian cum 
încuraja pe cei doi mucenici, a căzut în genunchi înaintea lui arătându-i că este 
mută. Sebastian i-a făcut semnul crucii peste gură şi în clipa aceea şi-a recăpătat 
glasul. 


În urma acestei minuni, mucenicii Marcu şi Marcelin şi părinţii lor Marcia şi 
Tranquilin, Zoe şi soţul ei Nicostrat şi încă 16 din cei întemnițați au primit 
sfântul botez din mâinile preotului Policarp. 

În momentul când persecuția împotriva creştinilor s-a întețit, Zoe a fost prinsă în 
timp ce se ruga la mormântul Sfântului apostol Petru şi după cinci zile de 
temniţă a suferit moarte martirică. 


Marcelin şi Marcu au fost supus supliciilor şi în cele din urmă au primit moarte 
martirică. 
Sfântul mucenic Sebastian a murit în hipodrom (locul de întrecere al călăreților) 


încredinţând sufletul său lui Dumnezeu în chip mucenicesc. 


3. Sfântul ierarh Modest - A fost stareţ al Mănăstirii Sfântului Teodosie din Pa- 
lestina. 





În anul 614, patriarhul Zaharia al Ierusalimului i-a încredințat cuviosului Modest 
grija eparhiei, pe durata exilului său. După moartea lui Zaharia, Modest a fost 
ales patriarh. A fost un păstrător al Ortodoxiei şi luptător împotriva ereziilor. A 
trecut cu pace la Domnul. 

Proloagele din 18 decembrie 





Luna decembrie în 18 zile: Pomenirea Sfântului mucenic Sebastian şi a celor 
îm-preună cu dânsul Zoe, Tranchilin, Nicostrat, Claudiu, Castor, Tiburtie, 
Castul, Marcelin, şi Marcu (288). 





Aceştia au fost pe vremea împărăției lui Dioclețian şi Maximian (284-305). 
Dintre toți, Sfântul Sebastian era unul din sfetnicii împărăției. S-a născut în 
Galia, dar a crescut la Milano, de unde se şi trăgea neamul său. A cunoscut din 
copilărie, pe Hristos şi, măcar că intrase în armata împărătească şi era 
comandant al ostaşilor din Roma, în ascuns a rămas ucenic înfocat al Domnului. 
Gândul lui era să ajute ucenicilor să mărturisească credinţa, la ceasul greu al 
chinurilor. 


Aşa a făcut el mai întâi cu cei doi frați Marcelin şi Marcu. Că, răbdând ei multă 
vreme la închisoare, şi puşi fiind la tot felul de chinuri, se hotărâse să li se taie 
capetele. Dar părinții lor, Tranchilin şi Marcia, păgâni fiind, aproape că i-au 
înduplecat pe ei, cu lacrimile lor, să se lepede de credinţa în Hristos. Acestea 
auzind, Sfântul Sebastian, prin cuvântul său şi prin puterea minunii ce s-a făcut 
prin el atunci, că a vindecat de muţenie pe Zoe, femeia lui Nicostrat, scriitorul 
împărătesc, fiind ea de şase ani mută, i-a întors pe toţi să stea cu bărbăţie în 
credinţă, în faţa chinurilor. Şi s-au plecat a crede în Hristos, Nicostrat şi femeia 
lui, Zoe. 

Şi fericitul Sebastian îi învăţa că datori sunt să fie prieteni împăraţilor, dar în 
ascuns, fiecare din ei să fie creştini desăvârşiți. Şi s-au botezat atunci, prin 
Sfinți Policarp, preotul şi prin fericitul Sebastian, ca la şaizeci de ucenici, între 
care Tranchilin şi Marcia, părinţii Sfinţilor Marcelin şi Marcu, Claudiu eparhul 
şi copiii lui, Hromatie, eparhul Romei şi fiul său Tiburtie ş.a. Şi era atunci 
episcop în Roma fericitul Gaius. 


Şi se adunau creştinii, pentru Sfintele Taine, în casa lui Castul, dregător împă- 
rătesc, fiind şi acesta creştin, în taină, împreună cu cei ai casei sale. Şi, fericitul 
Gaius, episcopul, a hirotonit diaconi pe frații Marcelin şi Marcu şi pe Tranchilin 
tatăl lor, l-a sfințit preot, iar pe fericitul Sebastian, ca unul ce purta haine 
ostăşeşti, l-a făcut apărător al Bisericii. Şi, pornindu-se prigoană împotriva 
creştinilor, atunci au fost prinşi Nicostrat, Claudiu, Castor, Tiburtie, Castul şi 
Zoe şi în multe feluri chinuindu-i, şi-au dat sufletul. Deci, şi Tranchilin preotul a 
fost ucis cu pietre la mormântul Sfântului Pavel apostolul, iar feciorii săi, 
diaconii Marcelin şi Marcu, au murit spânzurați cu capul în jos şi străpunşi de 
lănci. 


lar fericitul Sebastian, fiind chemat de Dioclețian şi mărturisind credința în 
Hristos, din porunca împăratului a fost luat ca ţintă şi ostaşii au tras cu săgeți în 
tot trupul lui; şi, fiind el încă viu, i-au zdrobit trupul cu toiege şi aşa, tăiat în 
bucăţi, şi-a dat sufletul la Dumnezeu. 


Şi se află sfintele lui moaşte în catacomba Sfântului Sebastian din Roma, până în 
ziua de astăzi. 


Întru această zi, pomenirea celui între Sfinţi părintelui nostru Modest, arhie- 
piscopul Ierusalimului (634). 

Acesta s-a născut din părinți creştini numiţi Eusebie şi Teodula, în cetatea 
Sevastiei. Deci, fiind maica sa stearpă, li s-a dat lor ca fiu, prin rugăciunea pă- 
rinților lui, pe acest mare creştin, după patruzeci de ani, de la însoţirea lor. Deci, 
după ce s-a născut acesta, a fost pârât tatăl său la Maximian că este creştin. ŞI, 
fiind legat, a fost dus la închisoare. 


Despre aceasta, fiind înştiinţată Teodula, femeia sa, s-a dus şi ea la închisoare, 
împreună cu fiul ei. lar acolo, în închisoare aflându-se, s-au rugat amândoi lui 
Dumnezeu şi aşa şi-au dat sufletele lor în mâinile Sfinţilor Îngeri şi aşa s-au 
făcut mucenici, după voinţă şi dorinţă. 


Şi aflându-i păzitorii temniţei morţi, iar pe copil viu, între cei doi, luându-l pe el, 
l-au dus la Maximian. Copilul era de cinci luni atunci. lar Maximian, văzându-l 
pe el curat şi frumuşel, l-a dat la unul din oamenii palatului, ca să-l crească cu 
osârdie, spre a se face vrednic de slujbă lui Zeus. 


Deci, fiind crescut lângă omul acesta, fericitul Modest a aflat că părinţii lui au 
murit la închisoare pentru Hristos. lar când a ajuns vârsta de treisprezece ani, 
atunci a aflat pe un creştin, de la care a învăţat credinţa şi, cu tot sufletul, s-a 
apropiat şi s-a lipit de ea. Se mâhnea, însă, că trăia împreună cu păgânii. 


Şi, odată, când Maximian a poruncit ca tot poporul să aducă jertfă zeilor, sfântul 
s-a dus la mormântul părinților săi şi-i ruga pe ei să fie eliberat din mâinile 
păgânilor şi să se învrednicească de Sfântul Botez. Deci, aflându-l pe el un 
argintar, ce era din Atena, l-a luat şi l-a dus în acest oraş, unde l-a înfăţişat arhie- 
reului. Şi, acolo, învățând credinţa mai cu dinadinsul, s-a şi botezat. 


lar când se boteza sfântul, s-a întâmplat minune prea slăvită, că s-a văzut un 
stâlp de foc pogorându-se din cer şi care-şi avea reazemul pe capul celui ce se 
boteza. Acesta, după botez, numai cu rugăciunea şi cu atingerea mâinii, a vin- 
decat pe fratele argintarului de o boală grea; asemenea, a vindecat şi un îndrăcit. 


Apoi, argintarul şi femeia lui au murit şi, în testamentul lor, a fost trecut, 
împreună cu fiii lor, şi sfântul acesta, ca moştenitor al averii lor. EI însă, dăruind 
partea sa de moştenire fiilor argintarului, s-a dus în locurile cele mai adânci al 
pustiului şi, acolo, petrecea viaţa sa pustniceşte. 


Iar fui argintarului, nerăbdând din invidie să vadă pe sfântul cinstit de către toţi, 
când s-au dus la târg pentru neguţătorie, au înduplecat şi pe fericitul Modest să 
meargă împreună cu ei. ŞI, acolo ducându-se, l-au vândut pe sfântul, ca rob la un 
rău credincios, de la care a suferit multe necazuri, vreme de şapte ani. Însă, 
sfântul, prin fierbinte şi stăruitoare rugăciune, a izbăvit pe stăpânul său de înşe- 

lăciunea relei credinţe şi l-a înduplecat pe el ca să creadă şi să se boteze. Încă, 
pătimind el de o grea boală, l-a făcut şi sănătos. 


Iar, după ce a murit stăpânul său, s-a dus sfântul la Ierusalim, ca să se închine 
purtătorului de viață Mormânt şi, de acolo, a plecat la muntele Sinaiului, unde, 
retrăgându-se şi numai la Dumnezeu căutând, multe minuni a făcut. 


Deci, murind atunci patriarhul Ierusalimului, din dumnezeiască iconomie, a fost 
hirotonit patriarh al Ierusalimului, Sfântul Modest, având el, atunci, cincizeci şi 
nouă de ani. Şi a făcut încă multe minuni, arhiereu fiind. 


Aşa, unui om din Ierusalim îi piereau vitele, pentru că apa fântânii din care beau 
era otrăvită de un şarpe, prin lucrarea diavolului. Şi sfântul, mergând la acea 
fântână, şi vitele pierite le-a înviat şi pe şarpe l-a omorât, iar pe diavolul l-a făcut 
să se arate înaintea tuturor celor ce stăteau de față. Şi se jura diavolul, că nu se 
va mai apropia vreodată de locul acela, unde ar fi chemat numele Sfântului 
Modest. 


Acest sfânt nu săvârşea niciodată răul. Că, iată, fiii argintarului, care l-au vândut 
pe el, s-au dus la Ierusalim, fără să ştie ei că cel de ei vândut se află acolo pa- 
triarh. lar cel ce niciodată nu pomenea răul, Sfântul Modest, nu numai că nu i-a 
pedepsit pe ei, pentru răul ce-i făcuseră lui, ci, dimpotrivă, i-a primit cu dra- 
goste, i-a găzduit cu osârdie şi le-a făcut bine cu dărnicie. 


Deci, aşa vieţuind cu sfântă cuviinţă, fericitul a trăit nouăzeci şi şapte de ani, şi a 
fost patriarh treizeci şi opt, după care s-a mutat la veşnicele locaşuri. 


Intru aceeaşi zi, cuvânt din Pandoc, despre buna grâire. 

Cuvintele cele bune, din comoara cea bună a inimii ies. lar dacă cineva nu-şi va 
curăţi inima sa de cuvintele cele rele, acela nu poate să grăiască bine de la sine. 
Că, măcar că 1 se pare lui a grăi ascultătorilor, cuvintele lui nu sunt primite, ci 
lepădate, fiindcă nu au darul Sfântului Duh. Deci, cel ce vrea ca să folosească 
cuiva prin cuvinte, să ceară mai întâi, de la Dumnezeu binecuvântare spre 
deschiderea gurii sale, precum şi Isaia grăieşte: "Domnul mi-a dat mie limba şi 
învăţătura ca, adică, să ştiu vremea când se cade a grăi cuvântul." Şi zice: 
"Ascultaţi-mă pe mine, ca să vieze întru bunătăţi sufletul vostru." 


lar la Pilde zice: "Faguri de miere sunt cuvintele cele bune, iar dulceaţa lor este 
vindecarea sufletului. Şi cel ce le-a cunoscut pe ele, cu lucrul este aflător de 
bunătăţi şi va iubi gurile celor ce grăiesc cuvinte bune. Că buzele cele dulci 
acopăr inima cea mâhnită." Şi iarăşi a zis: "Cuvântul cel aspru deşteaptă mânie, 
iar limba celor înţelepţi învaţă cele bune." Şi iarăşi: "Din gura drepţilor picură 
înţelepciune, iar gura celor smeriţi învaţă a mulţumi." Şi iarăşi: "Din roada 
buzelor, sufletul omului se va sătura de bunătăţi şi, după cuvântul gurii lui, i se 
va răsplăti. Pentru că buzele cele adevărate îndulcesc mărturia şi, cei ce vor să 
fie în pace, se vor veseli." 


lar David zice: "Răspuns-a inima mea cuvânt bun”. Şi tot el: "Domnul va da 
cuvânt celor ce binevestesc cu putere multă." Şi iarăşi: "Doamne, buzele mele 
vei deschide şi gura mea va vesti lauda Ta." 


Încă scrie şi Pavel, zicând: "Cuvântul vostru totdeauna să fie cu dar, dres cu 
sare, ca să ştiţi cum se cade, fiecare din noi să răspundem". Şi către romani zice: 
"Am dorit să vă văd pe voi, ca să vă dau vouă oarecare dăruire duhovnicească, 
ca să vă întăriți voi şi ca să vă mângâiaţi cu credinţa cea împreună cu noi”. Şi 
iarăşi: "Rogu-vă, dar, pe fiecare din voi, mângâindu-vă, cu vrednicie să umblaţi 
înaintea lui Dumnezeu." lar celui ce i se pare că a luat darul învățăturii, să 
vorbească, dar cu smerită înţelepciune. Ca, zidindu-i pe alţii, pe sine să nu se 
osândească, adică, precum ca cel ce a ascuns talantul. lar cel ce nu a luat un dar 
ca acesta de la Dumnezeu, să tacă, deci, şi să nu scoată cuvânt deşert din inima 
sa, ca să nu audă vreodată acest cuvânt: "lar păcătosului i-a zis Dumnezeu: 
"Pentru ce propovăduieşti poruncile Mele şi porți legea Mea în gura ta, că tu 
urăşti aşezământul Meu şi cuvintele Mele le nesocoteşti”. "Că omul cel bun, a 
zis Domnul, din comoara cea bună a inimii sale (adică din Duhul Sfânt) scoate 
cele bune. 


Intru lisus Hristos Domnul nostru, a căruia este slava, acum şi pururea şi în vecii 
vecilor ! Amin. 


Întru aceeaşi zi, Sfântul Daniil Sihastrul. 

Despre viaţa Sfântului Daniil Sihastrul găsiţi în Vieţile Sfinţilor pe luna decem- 
brie. 

Sfântul Nicolae Velimirovici - Proloagele de la Ohrida - Pomenirea 
Sfântului Modest, patriarhul Ierusalimului 


Sfintul d iezi A 


lulie = Decembrie 





Sfântul Modest a fost prunc în vârstă de cinci luni când au murit părinții lui, dar 
prin purtarea de grijă a lui Dumnezeu el a fost crescut întru toată evlavia 
creştină. 


Ajungând în vârstă, el a fost vândut ca sclav unui păgân din Egipt. Cu toate 
acestea, el a izbutit să îl convertească pe stăpânul lui la credinţa creştină, iar 
stăpânul lui I-a eliberat. 


Sfântul Modest atunci s-a retras la Muntele Sinai, unde s-a nevoit aspru până la 
vârsta de cincizeci şi nouă de ani. Ajungând la acea vârstă, el a fost înălțat 
patriarh al Ierusalimului, păstorind cu frică şi cu cutremur turma lui Hristos cea 
încredinţată lui. 


EI s-a săvârşit cu pace la anul 633, în vârstă fiind de nouăzeci şi şapte de ani. 

Sărbătoarea Sfântului ierarh Modest, patriarhul Ierusalimului la 
Patriarhie 





Sâmbătă, 18/31 decembrie 2016, Patriarhia l-a prăznuit pe Sfântul ierarh Mo- 
dest, patriarhul Ierusalimului, în mănăstirea sa istorică aflată pe colina Abu Tor, 
vizavi de Muntele Sion, la sud de oraşul nou al Ierusalimului. 


Sfântul Modest a fost patriarh în perioada în care a avut loc distrugerea leru- 
salimului de către perşi în anul 614 după Hristos; a fost succesorul patriarhului 
Zaharia şi prin lucrare s-a făcut ca un înger care a adus mângâiere creştinilor din 
Tara Sfântă în plan moral, duhovnicesc şi material, a întărit sufletele zdrobite şi 
a refăcut, din ruine, Sfânta Biserică a Învierii şi Sfânta Mănăstire, ambele di- 
struse de perşi. 


În Sfânta Mănăstire mai sus menţionată a slujit Sfânta Liturghie ÎPS mitropolit 
Ioachim de Elenupolis împreună cu ieromonahi şi diaconi aghiotafiți. 


La slujbă au participat credincioşi din Biserica Ierusalimului. În timpul Sfintei 
Liturghii a sosit prea fericitul patriarh ca să se închine și a participat la recepţia 
oferită de starețul Sfintei Mănăstiri, monahul Antioh. 


kkkkhkhkkhkhkhkkkrhkhkhkkhkhkihkikikikyk 


e Xe e Xe Xe e e XP e e Xe e e Xe 2 e e e e e 2 e e e e e e e eX 


Lb MI 
| pi j 
P Pf Sc 
L NR ă N NI 
Ț at 
% îi î 
] All | 


+] fă 


d 
) 


Di Aa Va ATEI, at 





HTTP://WwrwW JP-NEW SGATE.NET/ 


Sursa: https://ro.jerusalem-patriarchate.info/2016/12/31/29831 


kk hkkhhkhkhkkhkhkhkkhkhkhkhkhkikhkihkikyiyk 


XP Xe Xe XP e Xe e e XP e e e e e e e e XP e e e e e 


Radu Alexandru - Sfinţii şi animalele 


JOP CECT 





Ştiinţa modernă defineşte relaţia dintre om şi animale ca fiind una extrem de 
complexă. Din această perspectivă, animalele sunt considerate ființe cu care 
putem avea relaţii sociale. Manifestăm simpatie şi afecţiune faţă de acestea însă, 
în acelaşi timp, le exploatăm pentru beneficiul nostru, pentru companie, sport 
sau hrană. Acestea sunt deopotrivă “persoane” şi "lucruri”, prieteni şi hrană. 
Comunicăm cu animalele, dar, de asemenea, le ucidem şi ne hrănim cu ele. 


Mai mult, există un conflict între simpatia noastră față de unele animale şi teamă 
de altele. Un alt paradox privitor la această relaţie este creat chiar de formele 
denaturate ale ei, pe de-o parte, de dragostea excesivă faţă de animale, ido- 
latrizarea acestora, iar pe de alta, de lipsa totală a ei, concretizată în adevărate 
dezastre ecologice. 


Pentru un creştin relația dintre om şi animale, devine cu atât mai complexă şi 
mai bogată, atunci când este înţeleasă şi trăită din perspectiva adevărului revelat 
cuprins în Sfânta Scriptură şi Sfânta Tradiţie şi, mai ales, din perspectiva 
modului în care au trăit-o şi o trăiesc sfinţii. În relaţia dintre sfânt şi animale 
toate aceste contradicții şi conflicte dispar deoarece în el se manifestă dragostea 
curată şi înflăcărată nu numai pentru Dumnezeu şi semeni, ci pentru întreaga 
făptură, purtătoare a unei raţionalităţi dumnezeieşti. 


Despre delicatețea sfântului, OO spune că "se răs- 


frânge chiar şi asupra animalelor şi a lucrurilor, pentru că în tot şi în toate el 
vede un dar al iubirii lui Dumnezeu şi pentru că nu vrea Să rănească această 
iubire tratând aceste daruri cu nepăsare şi indiferentă. El respectă pe fiecare 

om şi fiecare lucru şi dacă un om sau chiar un animal suferă, el le arată o 
compasiune profundă.” 


Omul, împărat al creaţiei 


Istoria acestei relaţii dintre om şi animale începe chiar cu actul creării lumii. 
Citim în acest sens în Facere că în ziua a şasea a creaţiei "a făcut Dumnezeu 
fiarele sălbatice după felul lor, şi animalele domestice după felul lor, şi toate 
târâtoarele pământului după felul lor. Şi a văzut Dumnezeu că este bine. ” (Fac. 
1:25) 


După ce a fost creat omului 1-a fost oferită demintatea de a stăpâni peste 
animale: "şi stăpâniți peste peştii mării, peste păsările cerului, peste toate ani- 
malele, peste toate vietăţile ce se mişcă pe pământ şi peste tot pământul!" ” (Fac. 
1:28) 


Stăpânirea peste lumea animală se arată în faptul că Dumnezeu a adus toate 
animalele înaintea lui Adam pentru a le pune nume: "Şi Domnul Dumnezeu, 
care făcuse din pământ toate fiarele câmpului şi toate păsările cerului, le-a adus 
la Adam, ca să vadă cum le va numi; aşa ca toate ființele vii să se numească 
precum le va numi Adam.” (Fac 2;19) 


Sfinţii şi animalele 


Ca Impărat al întregii creaţii omul, creat după "chipul şi asemănarea lui Dumne- 
zeu”, trebuia să se manifeste responsabil. In această stare paradisiacă animalele 
nu doar ascultau de om, dar trăiau în armonie şi între ele. 


Căderea protopărinților a adus o schimbare radicală atât în ceea ce priveşte 
relația omului cu Dumnezeu, cât şi în cea dintre om şi restul creaţiei. Omului 
căzut în păcat animalele îi devin ostile. Astfel a ajuns ca el să se teamă de 
anumite animale, iar altele să se teamă de el. 


Animalele se solidarizează cu omul în suferință 


După căderea în păcat, întreaga creaţie aşteaptă, asemenea omului, eliberarea din 
cursă păcatului: "Căci ştim că toată făptura împreună suspină şi împreună are 
dureri până acum. (Rom 8,22).” 


Putem vorbi, aşadar, şi de o solidarizare a lumii animale cu omul, în suferinţa 
pricinuită de preschimbarea lumii prin păcat. Lumea animală devine într-un mod 
mai accentuat atât subiect, cât şi "mijloc” al purtării de grijă dumnezeieşti față 

de om. Dumnezeu ia aminte la "suspinul” lumii animale după cum vedem că, 
alături de Noe şi familia sa, El hotărăşte să salveze şi regnul animal. 


În acelaşi sens, în Psalmul 103 este amintită purtarea de grijă a lui Dumnezeu cu 
privire la animale: "Adăpa-se-vor toate fiarele câmpului, asinii sălbatici setea îşi 
vor potoli.( Ps 103,12) 


Sfinţii şi animalele 


Tot din perspectiva acestei relaţii de solidaritate, întâlnim în Vechiul Testament 
ecouri, ale stării paradisiace de dinainte de căderea în păcat. 


Este binecunoscut episodul în care Sfântul proroc Ilie este hrănit de un corb. 
Acest episod este reprezentat, de altfel, şi în iconografie. Prin pronia dumne- 
zeiască, vedem cum o pasăre care prin natura sa nu poartă de grijă nici de pro- 
priii pui, aduce hrană prorocului. 


Tot aşa ne explicăm cum, aflat în captivitatea babilonică, prorocul Daniel, a 
rămas nevătămat în groapa cu lei, unde a stat vreme de şase zile. 


Sfinţii şi animalele 


Domnul nostru a venit în lume primind căldura şi afecțiunea animalelor: "Şi a 
născut pe Fiul său, Cel Unul-Născut şi L-a înfăşat şi L-a culcat în iesle, căci nu 
mai era loc de găzduire pentru ei. (Lc. 2, 7).” 


Mai târziu când Hristos era gata să predice lumii, după postul de 40 de zile, îl 
vedem trăind în mijlocul fiarelor din deşert: "Şi a fost în pustie patruzeci de zile, 
fiind ispitit de satana. Şi era împreună cu fiarele şi îngerii i slujeau. (Mc 1,13) 


In minunea vindecării demonizaţilor din ţinutul Gherghesenilor, Hristos a porun- 
cit demonilor să intre în turma de porci, animale necurate potrivit Legii Vechi, 
care s-au aruncat în lac. Aceasta este o dovada că şi animalele pot fi posedate de 
diavol. 


Animalele şi mucenicii 


lisus a făgăduit ucenicilor Săi că îi va feri de pericole, că le va da autoritatea Sa 
pentru a putea să "calce peste şerpi şi peste scorpii”: "lată, v-am dat putere să 
călcaţi peste şerpi şi peste scorpii, şi peste toată puterea vrăjmaşului, şi nimic nu 
vă va vătăma. (Luca 10,19) 

După ce Sfântul apostol Pavel a ajuns în Malta, a fost muşcat de o viperă. Au 
crezut că va muri însă, văzând că nu s-a întâmplat nimic "şi-au schimbat gândul 
şi ziceau că el este un zeu.” Fapte (28-6) 


Vieţile Sfinţilor Mucenici ne oferă numeroase mărturii despre creştini care au 
fost aruncaţi în mijlocul fiarelor sălbatice, şi care nu numai că nu erau răniţi, dar 
animalele se plecau cu capul la pământ înaintea lor. 


Este cunoscută întâmplarea din viaţa Sfinților Trofim şi Dorimedont care au fost 
daţi ca hrană unui urs sălbatic. Deoarece au rămas nevătămaţi, au fost aruncaţi 
apoi la leoparzi, apoi la lei. Pentru că nici leii nu i-au vătămat, prigonitorul a 
încercat singur să-i omoare, însă leii i-au apărat pe sfinţi. 


Este drept, au existat şi mucenici care au fost ucişi de animale, precum Sfântul 
Ignatie Teoforul, însă aceasta s-a petrecut tot prin pronia lui Dumnezeu. 


Animalele slujesc sfinților 


Pe lângă cazurile în care mucenicii au fost feriţi de acestea, viețile sfinţilor arată 
mărturii în care acestea au slujit sfinților în diferite moduri. 


Cu şi mai multă insistenţă, în Limonariu se vorbeşte, ca despre un lucru firesc, 
de buna vecinătate a pustnicilor cu animalele, domestice şi mai ales sălbatice. 


Sunt numeroase referirile la convieţuirea cu leii. "Plin de dumnezeiescul har”, un 
bătrân anonim, care trăia pe malurile Iordanului, ajunsese la atâta virtute, încât 
"primea leii să vină în peştera lui şi le dădea să mănânce din sân". 


Un alt bătrân dormea adesea pe malurile Iordanului, în culcuşurile leilor; într-o 
zi, a venit în biserica cu doi pui de leu, spunându-le fraților că păcatul ne face 
robi ai fricii faţă de lei şi că numai ascultarea de lisus Hristos va duce la 
supunerea fiarelor faţă de om. 


In aceeaşi linie, avva Iulian Stâlpnicul şi-a trimis odată ucenicul să poruncească, 
în numele lui Hristos, unui leu care făcea mare prăpăd în ţinut, să plece; leul a 
ascultat (cap. 58; asemănător, cap. 125). 


În altă ordine, poate din recunoştinţă, un cerb a arătat unor fraţi peştera în care 
murise un pustnic, pe care l-au găsit neputrezit (cap. 84). 


Unii părinţi se purtau cu leii "pedagogic", încercând să-i determine a nu mai 
mânca oameni ori animale, tot aşa cum ofereau de mâncare, haine şi adăpost 

hoţilor, pentru ca aceştia să nu mai fure, şi prostituatelor, ca ele să nu-şi mai 
vândă trupul din cauza sărăciei. 


Astfel, avva Pavel Heladicul aştepta de două ori pe zi vizita unei leu, căruia-i 
propusese să nu mai consume carne, cu făgăduinţă că îi va dărui din mâncarea 
sa. Lucrurile au mers bine până când leul a venit murdar de sânge. Avva l-a 
alungat. 


Sfinţii şi animalele 


Cea mai impresionantă istorisire din Limonariu este însă cea legată de avva 
Gherasim. Întâlnind, pe malul Iordanului, un leu care era înţepat în labă unui 
picior, rană ce se infectase cumplit, avva a fost rugat de fiară - care îi arăta, cu 
lacrimi, piciorul cu pricina - să-i dea ajutor. Gherasim i-a scos spinul, a curăţat 
rana şi a legat laba leului cu o pânză, după care l-a îndemnat să plece. Animalul 
a rămas însă lângă sfânt, "ca un adevărat ucenic”, însoţindu-l pretutindeni. În 
scurt timp, leul s-a integrat în comunitate, fraţii îndatorându-l, în schimbul 
mâncării, cu slujbe, printre care şi aceea de a duce un măgar la apă. Odată, 
nefiind leul atent, nişte negustori arabi au luat măgarul. Animalul s-a întors la 
avva cu capul plecat. Crezând că leul a mâncat măgarul, în locul supărării, 
sfântul a rânduit fiarei slujba măgarului, aceea de a căra apa de la Iordan la 
mănăstire, serviciu pe care l-a împlinit până când un ostaş, aflând de acest 
canon, a dăruit bani pentru cumpărarea altui măgar. La o vreme, trecând iar prin 
zonă arabul care furase măgarul, leul şi-a eliberat prietenul şi a mers să 1-l arate 
părintelui. Văzând că leul nu greşise, sfântul i-a pus numele Iordan. Şi aşa au 
vieţuit împreună cinci ani, până la moartea lui Gherasim. Istoria spune că leul nu 
era de faţă, aşa încât, revenind şi negăsindu-şi ocrotitorul, l-a căutat cu înfri- 
gurare până când, condus de ucenicul avvei, a găsit mormântul şi a murit, la 
rândul său, acolo. 


Sunt cunoscute şi situaţii când moaştele sfinților au fost ocrotite şi transportate 
de către animale. 


Moaştele Sfinţilor Filomon şi Apolonie au fost duse de un delfin în Alexandria. 
De asemenea, ştim că un leu l-a ajutat pe cuviosul Zosima să îngroape moaştele 
Sfintei Mania Egipteanca. 


În viaţa Sfântului Serafim de Sarov se spune că acesta a fost slujit de un urs, 
care avea "diaconia sa”. Atunci când trebuia să primească vizitatori, sfântul îi 
spunea ursului Misa: "Decât să-i sperii pe oameni, mai bine du-te să-mi aduci 
ceva bun. lar acesta îi aducea miere." 

Chiar şi în viaţa părintelui Paisie Aghioritul aflăm că păsările sălbatice se apro- 
piau de el şi se hrăneau din palma sa. Tot în viaţa sa regăsim o întâmplare parcă 
desprinsă din viaţa Sfântului Ie. În duminica Orbului, fiind bolnav, obosit şi 
flămând, a ieşit în grădina dar era trist pentru că nu avea nimic de mâncare. A 
privit spre mare şi a văzut atunci o pasăre care ţinea în gheare un peşte mare. 
Când pasărea a ajuns deasupra chiliei sale, peştele a căzut la picioarele sale. 
Bătrânul a mulţumit Domnului. 


Sfinţii şi animalele 


În încheiere, amintim faptul că în baza adevărului revelat Biserica învaţă că 
animalele au suflet (potrivit poruncii divine: "Să scoată pământul suflet viu!"), 
însă unul diferit de cel uman a cărui caracteristică definitorie este mintea care se 
exprimă în limbaj logic. Sufletul vieţuitoarelor neumane are o "legătură cu sân- 
gele, sângele cu carnea, carnea cu pământul" sau, cum remarca Sfântul Vasile, 
"pământul e sufletul animalelor". Constatând că omul este simultan muritor, în 
ce priveşte aspectul său exterior, şi nemuritor, prin aspectul lăuntric (constituţia 
de imagine creată a lui Dumnezeu), Biserica mărturiseşte diferenţa sufletului 
rațional şi gânditor (persoană) faţă de animale şi faţă de orice alte făpturi, dată 
fiind evidenta lui unicitate. Totuşi, dincolo de afirmarea superiorității persoanei, 
trebuie să fim conştienţi de legătura dintre omenire şi restul creaţiei, de faptul că 
se intercondiționează. 


Vieţuirea virtuoasă, ca lucrare asupra sinelui, întru realizarea blândeţii ce stă- 
pâneşte pământul (cf. Matei 5:5), implică repunerea omului în dreapta relație cu 
pământul şi cu făpturile care au ieşit, prin porunca lui Dumnezeu, din acesta. 
Înseamnă a iubi asemenea lui Dumnezeu. 


Ce înseamnă o inimă plină de milă/iubire?, întreabă Sfântul Isaac, şi răspunde: 
"Arderea inimii pentru toată zidirea, pentru oameni, păsări, pentru dobitoace, 
pentru draci şi toată făptura. În acest caz [al celui cu inima iubitoare], gândul la 
acestea şi vederea lor fac să curgă din ochi şiroaie de lacrimi. Din milă multă şi 
apăsătoare ce stăpâneşte inima, şi din stăruinţă, inima se micşorează şi nu mai 
poate răbda sau auzi, sau vedea vreo vătămare ori vreo întristare cât de mică, 
ivită în vreo făptură. Şi pentru aceasta aduce rugăciune cu lacrimi în tot ceasul 
pentru cele necuvântătoare, pentru duşmanii adevărului şi pentru cei ce-l vatămă 
pe el [cel iubitor], ca să fie păziţi şi iertaţi; la fel şi pentru firea celor ce se târăsc 
pe pământ. Face aceasta din multa milostivire ce mişcă inima lui fără măsură, 
după asemănarea lui Dumnezeu". 

Pr. Silviu Cluci - Odoarele Mănăstirii Simonos Petras 


Asemeni tuturor mănăstirilor din Sfântul Munte, Mănăstirea Simonos Petras 
păs-trează părți din moaştele mai multor sfinți. Cel mai de preţ odor este mâna 
stângă a Sfintei Maria Magdalena. 

Aici se păstrează o parte din lemnul Sfintei Cruci, precum şi părți din moaştele 
mai multor sfinți: 


ale cuviosului Simeon Stâlpnicul, 
prorocului Naum, 

Sfântului loan Botezătorul, 

cuvioasei muceniţe Eudoxia, 

Sfântului mare mucenic Pantelimon, 

mucenicului Trifon, 

marii mucenițe Paraschevi Romana, 

capul Sfântului Pavel mărturisitorul, 

piciorul Sfântului mucenic Serghie, 

capul Sfântului Modest, patriarhul Ierusalimului, 
picioruşul pruncului mucenic Chiric, 

mâna strângă a Sfintei Maria Magdalena, 

mâna dreaptă a marii muceniţe Varvara, 
bucăţică din moaștele Sfintei Ana, mama Maicii Domnului. 


In katholikon se află o icoană a Maicii Domnului făcătoare de minuni despre 
care se spune că a venit singură de la Mănăstirea Vatoped. 


În tezaurul Mănăstirii Simonos Petras se păstrează două Sfinte uşi din perioada 
1370-1390, iar dintre icoane, deosebit de importante sunt icoana Maicii 
Domnului „Nădejdea celor deznădăjduiţi” (sfârşitul secolului al XV-lea), icoana 
Sfintei Eca-terina (a doua jumătate a secolului al XV-lea). 


Din cauza repetatelor incendii, mănăstirea este lipsită de alte obiecte de valoare. 


E doxologia.ro 





Pr. Silviu Cluci - Odoarele Mănăstirii Constamonitu 





Schevofilachionul Mănăstirii Constamonitu este situat deasupra pridvorului 
katholikonului. Aici se păstrează veşminte, cruci şi multe sfinte vase. 


În tezaurul Mănăstirii Constamonitu se află o cruce bizantină de o deosebită 
valoare artistică şi o Evanghelie îmbrăcată în aur (38 x 28 cm), lucrată în 1820. 


În afară de o parte din lemnul Sfintei Cruci, în mănăstire se păstrează, printre 
altele, și părți din moaşte ale Sfinților: 

— Ştefan întâiul mucenic (mâna dreaptă, darul împăratului Teodosie cel 

mic), 

— Trifon, 

— Vlasie (cinstitul cap), 

— Modest, 

—  Talaleu, 

— Partenie, 

—  Artemie (0 jumătate de maxilar). 


Deosebit de importante sunt icoana Sfântului Ştefan (secolul al VIII-lea), icoana 
Maicii Domnului „Odighitria” (1360) şi icoana Maicii Domnului „Antifonitria” 
(secolul al XI-lea). 


Anda Elena Pintilie - Ce sfinte moaște veghează alături de Sfânta 
Parascheva 





Credincioşii au bucuria de a se închina, pe tot parcursul anului, la sfintele 
moaşte care se află alături de racla Sfintei Parascheva, la Catedrala Mitro- 
politană din lași. 


La Catedrala Mitropolitană din lași, alături de moaştele Sfintei cuvioase Para- 
scheva, se află și o raclă cu părticele din moaștele mai multor sfinți şi din Brâul 
Maicii Domnului. 


Credincioşii au bucuria de a se închina, pe tot parcursul anului, la: 
— Brâul Maicii Domnului; 
— Sfânta mare muceniţă Varvara; 

Sfânta muceniță Paraschevi; 

Sfânta muceniță Chiriachi; 

— Sfântul cuvios loan Casian, 

— Sfinţii cuvioşi ucişi în Mănăstirea „Sfântul Sava”; 

— Sfinţii mucenici ucişi în Creta; 

— Sfinţii 40 de mucenici de la Sevastia; 

— Sfântul sfinţit mucenic Haralambie, 

— Sfântul mare mucenic Gheorghe; 

— Sfântul mare mucenic Pantelimon; 

— Sfântul mare mucenic Mina, 

— Sfântul mare mucenic Artemie; 

— Sfântul mare mucenic loan cel nou de la Suceava; 
— Sfântul mare mucenic Teodor Tiron; 

— Sfântul mare mucenic Teodor Stratilat; 

— Sfântul mucenic Antipa, episcopul Pergamului; 
— Sfântul cuvios Atanasie; 

— Sfântul cuvios Gherman, 

— Sfântul Ştefan; 

— Sfântul ierarh Epifanie; 

— Sfântul ierarh Modest; 

— Sfântul sfinţit mucenic Dionisie Areopagitul; 
— Sfântul ierarh Grigorie Teologul; 

— Sfântul ierarh loan milostivul; 

— Sfântul evanghelist Marcu; 

— Sfântul apostol Bartolomeu; 

— Sfântul apostol Filip; 

— Sfântul apostol Varnava; 

— Sfântul sfinţit mucenic Elefterie; 

— Sfântul mare mucenic Trifon; 

Sfântul mucenic Ermoghen; 

— Sfântul mucenic Armin; 

Bucură-te, Sfinte Modest, lauda ierarhilor şi a mucenicilor! 


